הוועדה לענייני ביקורת המדינה, כנסת 18, פרוטוקול מספר 184, 2011-07-20 09:30

יואל חסון: שלום ובוקר טוב לכולם.

יואל חסון: אני מתכבד לפתוח את ישיבת הוועדה לענייני ביקורת המדינה בנושא בקשה ל חוות דעת מבקר המדינה על פי סעיף 21 לחוק מבקר המדינה, על מצב השירותים הוטרינריים, בעקבות דו"ח זיילר, וגם בלי קשר אליו.

יואל חסון: גם לדברים שקורים לאחרונה.

יואל חסון: בחודשים האחרונים, אפשר להגיד ב-7-8 החודשים האחרונים התקבלו גם אצלי וגם אצל מבקר המדינה פניות ומכתבים בנושאים שהועלו בנושא של השירותים הוטרינריים, מצבם היום, גם בנושא של מינויי בעלי תפקידים או אי מינוי בעלי תפקידים, גם במצב של חוסר תפקוד, טענות רבות שבאות ובאו גם מטעם גורמים ציבוריים וגם מטעם אנשים שהם חלק מהמערכת הזאת.

יואל חסון: אני לפני מספר חודשים ביקשתי לשבת עם השרה בנושא הזה, ובאמת שהגיע גם מנכ"ל המשרד.

יואל חסון: קיימנו ישיבה מפורטת, נשאלו השאלות, הועלו הדברים.

יואל חסון: הם יתנו תשובות.

יואל חסון: מאז חזרנו אחר כך עוד פעם לעשות שיעורי בית, ובדקנו וחשבתי בכל זאת שבנושא כזה משמעותי עדיין שווה וצריך להעלות את זה בפני הוועדה לביקורת המדינה, גם כדי לאפשר למי שמרגיש שהדברים שמתנהלים שם היום לא מנוהלים באופן תקין, להעלות את הנושאים, להציג אותם, שנציגי מבקר המדינה גם ישמעו וגם יתייחסו בהמשך, וגם כדי שנדע מה הפעולות שנעשו גם מאז הפגישה וגם עד בכלל, ולכן אני מבקש להיכנס לדיון הזה.

יואל חסון: אני מבקש שבתחילת הדיון לומר גילוי נאות לוועדה.

יואל חסון: מי שמשמש כסגן מנהל המכון הוטרינרי הוא ד"ר שמעון פרק.

יואל חסון: הוא נשוי לבת דודתי, אז גם חשוב שייאמר בישיבה.

יואל חסון: אנחנו נפתח את הדיון בנושא הזה אולי גבירתי השרה, תציגי בתחילת הדברים דווקא כשרה חדשה שנכנסה יחסית לפני מספר חודשים, כשאת נכנסת לתפקידך, מה המצב שמצאת מבחינת השירותים הוטרינריים.

יואל חסון: מה עדכנו אותך שקיים.

יואל חסון: את בטח יודעת שיש שם בעיות.

יואל חסון: מה את יודעת שקיים, ומה קרה מאז?

אורית נוקד: קודם כל, תודה לך על הדיון.

אורית נוקד: מבחינתי זאת באמת הזדמנות, במיוחד לאחר שנעשו צעדים, לעשות מעין חשבון נפש, לעצור רגע ולהביט באמת על העבר ולראות מה יהיה בעתיד.

אורית נוקד: אז לכן כשנכנסתי לתפקידי, הבינותי שהמצב בשירותים הוטרינריים הוא מאוד מאוד בעייתי, ולכן הנחיתי את מנכ"ל המשרד לתעדף את הנושא הזה ברמת תיעדוף גבוהה ביותר, כאשר הנחת המוצא שלנו היתה, גם לאור דו"ח ועדת זיילר, היא שצריך למצוא מנהל לשירותים הוטרינריים.

יואל חסון: למה תקופה ארוכה לא היה מנהל?

אורית נוקד: היה קשה מאוד לפי מה שאני הבנתי, למצוא מנהל.

אורית נוקד: הנחת היסוד היתה שברגע שיהיה ראש, הוא יוכל כבר להמשיך הלאה ולהחליף את שדירת הניהול, ותוך כדי כך יתוקנו הליקויים.

יואל חסון: ניסית להבין למה יש התרשמות שבשנים האחרונות השירותים הוטרינריים לא מתפקדים בצורה תקינה?

יואל חסון: גם ההתמודדות עם המחלה ניוקאסל היתה התמודדות בעייתית.

יואל חסון: כל התהליך שנראה בשירותים הוטרינריים, שהם לא יציבים.

יואל חסון: נראה שהמערכת שם לא מתפקדת באופן שהיינו רוצים שתתפקד.

יואל חסון: מדובר על בריאות הציבור, דברים משמעותיים.

אורית נוקד: נושאים שמאוד מאוד חשובים לי כפי שאתה יודע, חברי הכנסת חסון.

אורית נוקד: אני העדפתי לא להתמקד בעבר אלא יותר בעצם לראות מה ניתן לעשות בעתיד ולכן קיבלתי באמת גם את ההנחה שאם ימונה ראש חדש, כי אז הדברים יסתדרו, ומה שאני מציעה וזה נראה לי נכון יותר, שמנכ"ל משרדי יתן סקירה מה נעשה.

אורית נוקד: נמצא איתנו גם ד"ר נדב גלאון.

אורית נוקד: אז גם באמת הזדמנות נוספת לאחל לו בהצלחה, ואני מניחה שגם הוא יגיד את תפיסת עולמו, החזון וגם כמובן המעשה.

יואל חסון: אדוני המנכ"ל, בבקשה.

יוסי ישי: אדוני היושב ראש, חברי הוועדה.

יוסי ישי: השירותים הוטרינריים נקלעו למשבר ניהולי/מקצועי/ארגוני חמור ביותר, שלמעשה איימו בצורה חמורה ביותר על המשך קיומו והמשך ביצוע המטלות החשובות שהוא אמור לעסוק בהם, שזה בריאות הציבור ובריאות בעלי חיים.

יוסי ישי: בעקבות אותו משבר מונתה ועדת הבדיקה הממשלתית, ועדת זיילר.

יוסי ישי: ועדת זיילר כתב דו"ח עב כרס שנכנס למעשה לכל הנושאים שהיוו את הבעיה שבגללה השירותים הוטרינריים התדרדרו.

יוסי ישי: הממשלה בהחלטתה מ-18 באפריל אימצה את הדו"ח, החלטה 1606, ומאותו רגע למעשה אנחנו התחלנו בפעולה מאוד מאסיבית, מאוד אינטנסיבית שעדיין לא הסתיימה, כדי לשקם את השירותים הוטרינריים.

יוסי ישי: אנחנו נגיד כמשפט אחרון שאני אחזור אליו בסוף, השירותים הוטרינריים היום, אם אפשר להשתמש במילים של היושב ראש, יושבים על מים יציבים הרבה יותר, אני אומר את זה באחריות, מאשר עמדו נניח לפני שנה וחצי-שנתיים.

יוסי ישי: אנחנו בהחלט רואים שירותים וטרינריים אחרים לגמרי.

יוסי ישי: אני חושב שהציבור מרגיש את זה.

יואל חסון: במה הם אחרים?

יוסי ישי: בכל דבר.

יואל חסון: עד היום משרות לא מאוישות.

יוסי ישי: אני אשיב נקודה נקודה.

יוסי ישי: הפעולה הראשונה שנעשתה, מותנה ועדה ציבורית בראשות פרופסור מנחם בן ששון כדי לבחון בכלל את כל נושא השירותים הוטרינריים מאפס.

יוסי ישי: מהם הנושאים שהיא צריכה לעסוק בהם, מהו התיעדוף, איזה עוד נושאים אפשר להעביר מגורמים אחרים, איך לעשות שימוש יעיל יותר באמצעים וגורמי הייצור.

יוסי ישי: הוועדה הזו מתכנסת.

יוסי ישי: הוועדה הזאת הקימה צוותי משנה ומתחילה לגבש מדיניות שתוגש בסופו של דבר לשרה.

יוסי ישי: זו מדיניות חדשה.

יואל חסון: כל הוועדות האלה שהוקמו אחרי זיילר, גורמים המקצועיים במשרד היו חלק מהוועדות האלה?

יוסי ישי: בהחלט כן.

יואל חסון: מי ישבו בוועדות?

יוסי ישי: ראש השירותים הוטרינריים החדש למשל, ד"ר נדב גנון, יושב בתוך הוועדה.

יואל חסון: זה ועדות שקיימות כמה זמן כבר?

יוסי ישי: ועדת בן ששון קיימת שנה.

יוסי ישי: היא לא היחידה.

יוסי ישי: אני עוד מעט אפרט.

יוסי ישי: בנוסף לוועדת בן ששון עשינו עוד שתי פעולות: אחת, הצלחנו להגיע להסכמה עם ה-O.I.E, ארגון הוטרינר העולמית שהיא תבחן מנקודת ראות אירופאית בהשוואה למה שקיים בשירותים וטרינריים בעולם, תבחן את השירותים הוטרינריים ותציע לנו דרכים כדי לייעל ולשדרג את השירותים הוטרינריים, דבר שהוא מקובל במדינות שכאשר מדינה מסוימת נקלעת לקשיים בהפעלת השירותים הוטרינריים, ה-O.I.E נחלץ לעזרה.

יוסי ישי: יותר מזה, הצלחנו והגענו להסכמה עם האיחוד האירופאי לבצע טוויג.

יוסי ישי: יש תכנית שנקראת טווינינג, חונכות.

יוסי ישי: האיחוד האירופאי יצא במכרז שהשירותים הוטרינריים של איטליה זכו בו.

יוסי ישי: הם יהיו פה שנתיים בעבודה אינטנסיבית.

יוסי ישי: הם כבר נכנסים לעבודה.

יוסי ישי: הם ייעצו לנו וילוו אותנו וידריכו אותנו גם בנושאים שעסקנו בהם עד היום וגם בנושאים חדשים שאנחנו לא הגענו אליהם.

יוסי ישי: בנוסף, מאחר ובדו"ח זיילר היתה ביקורת קשה גם על כל המערכת הארגונית והניהולית הכספית של השירותים הוטרינריים, בין היתר נטענה שם ובצדק, שכל הנהלים או מרבית הנהלים בשירותים הוטרינריים, היו נהלים מקבילים שלא היו סגורים ולא היתה מערכת בקרה של נוהל על נוהל.

יוסי ישי: אנחנו בתאום עם החשב הכללי גייסנו את יחידת הביקורת של החשב הכללי, שסיימה את הביקורת.

יוסי ישי: יחידת הביקורת סרקה וחרשה את כל הנהלים, את כל הכללים של השירותים הוטרינריים , מכרז של ספק יחיד, צורת ההתקשרות, צורת העברת הכספים בלשכות.

יוסי ישי: עברה וניתחה את כל המהלכים המנהלתיים של השירותים הוטרינריים, העירה הערות קשות מאוד.

יוסי ישי: נמצאו שם ליקויים חמורים מאוד גם במלאי, גם בניהול מלאי, גם בניהול החשבונות .

יוסי ישי: הקמנו צוות בתוך המשרד בראשות סמנכ"ל יחיאל רז עם צוות מקצועי תחתיו, שבונה מחדש את כל המערכת המנהלית של השירותים הוטרינריים.

יוסי ישי: התקשרנו עם חברת - - -, חברת יעוץ חיצונית שיש לה ניסיון בעניין.

יוסי ישי: הכניסו לתמונה מהנדסי תעשייה וניהול.

יוסי ישי: בודקים את כל הפעילויות של השירותים הוטרינריים, מה שנקרא חקר ביצועי ובונים מחדש גם נהלים, גם כללים, גם ניירות עבודה, גם מערכת מחשב.

יוסי ישי: בונים למעשה מאפס את כל המערכת המנהלתית של השירותים הוטרינריים מתוך כוונה שבטווח הקצר מאוד, לבנות מערכת פרימיטיבית שתהיה משופרת וסגורה יותר יחסית למערכת הקודמת, בד בבד מכינים את המערכת הממוחשבת שכל המערכת תהיה מבוקרת מלמעלה, שראש השירותים הוטרינריים ידע בכל נקודת זמן מה קורה בכל מקום ומקום.

יוסי ישי: בנוסף, למעשה כל השדרה הניהולית של השירותים הוטרינריים הוחלפה, למעשה פרשה כבר, ראש השירותים הוטרינריים, סגן למנהל - - -

יואל חסון: בעניין הוועדות, הוועדות סיימו את עבודתן?

יוסי ישי: יחידת הביקורת של החשב הכללי גמרה את העבודה.

יואל חסון: מה קורה עם המלצות?

יוסי ישי: אמרתי שאנחנו הקמנו שני צוותים שעוסקים בהמלצות כבר, אחד-צוות תוך משרדי.

יואל חסון: ביישום ההמלצות?

יוסי ישי: ביישום ההמלצות.

יוסי ישי: אחד-צוות תוך משרדי בראשותו של סמנכ"ל יחיאל רז.

יוסי ישי: בנוסף לזה תיגבור.

יוסי ישי: ועדה יכולה לקיים דיונים ולקבל החלטות, אבל צריך שמישהו יבצע אותם תאכלס.

יוסי ישי: בנוסף לזה, בהתאם להמלצת הדו"ח, שני התפקידים הבכירים בשירותים הוטרינריים סיימו את עבודתם, ראש השירותים הוטרינריים הקודם וסגנו.

יוסי ישי: בנוסף, פרשו למעשה כל שדירת הניהול המקצועית של השירותים הוטרינריים.

יואל חסון: פרשו מיוזמתם?

יוסי ישי: יציאה לגמלאות.

יוסי ישי: אנחנו צריכים להבין, בשונה מהרפואה ההומאנית, שיש מבחר די גדול של רופאים הומאניים כמעט כל תחום, רופאים וטרינריים יש מחסור.

יוסי ישי: יותר מזה, בגלל שהשירות הציבורי לא יודע לשלם מה שחברות מסחריות משלמות, אנחנו בנחיתות.

יוסי ישי: רופאים וטרינריים טובים מעדיפים בגלל תנאי השכר לעבוד בחברות חיצוניות ולא לעבוד בממשלה.

יוסי ישי: אחד הדברים שעשינו, והוא תקדים חריג, אנחנו הצלחנו להגיע עם הממונה על השכר ואגף תקציבים, שיפרנו בצורה קיצונית מאוד את השכר לרופאים הוטרינריים המקצועיים המובילים.

יוסי ישי: היום השכר של ראש השירותים הוטרינריים גבוה יותר ממנכ"ל המשרד, וכך צריך להיות, בגלל שבלי זה, זה אחד הכשלים.

יוסי ישי: ברמות שכר נמוכות שהיו מקובלות בשירות המדינה, לא ניתן היה לגייס כוח אדם מקצועי לשירות.

יוסי ישי: שיפרנו את זה.

יוסי ישי: יש לנו הסכמות.

יוסי ישי: שיפרנו גם את התנאים.

יוסי ישי: למשל, רופא וטרינרי שהיה יכול לעבוד בחברה אחרת, לקבל שכר יותר טוב, רכב צמוד וכו' וכו', כאשר במדינה, שכר של עובד מדינה, רכבים צמודים היו במשורה.

יוסי ישי: שיפרנו מאוד את התנאים.

יוסי ישי: זה אחד הדברים שגברת פנסך, סמנכ"לית למנהל, זה אחד המשימות שהוטלו עליה.

יוסי ישי: היא פחות או יותר סיימה אותן.

יוסי ישי: היום תנאי העבודה, ולכן היכולת שלנו לגייס רופאים וטרינריים איכותיים לשירות, השתפרו מאוד.

יואל חסון: עכשיו כל המשרות בשירותים הוטרינריים מאוישות?

יוסי ישי: עוד לא.

יוסי ישי: המשרה הבכירה אוישה.

יוסי ישי: אני כבר רואה את השינוי.

יוסי ישי: יש שינוי מאוד רציני.

יוסי ישי: אני חושב שהמערכת השתנתה.

יוסי ישי: יש שליטה מאוד לשירותים הוטרינריים.

יוסי ישי: אני כבר כמנכ"ל לא מקבל טענות.

יוסי ישי: לא מקבל כבר תלונות.

יוסי ישי: מהשטח אני כבר לא מקבל תלונות.

יוסי ישי: אני בהחלט רואה שינוי מאוד מהותי.

יוסי ישי: שני התפקידים הבכירים האחרים, זה סמנכ"ל למנהל בשירותים הוטרינריים ועדת הבחינות, נדמה לי בשבוע הבא.

יוסי ישי: בשבוע הבא ועדת המכרזים פותחת את המכרז.

יוסי ישי: יש מועמדים.

יואל חסון: לאיזה תפקיד יש מועמדים?

יוסי ישי: סמנכ"ל למנהל של השירותים הוטרינריים.

יוסי ישי: אני מקווה מאוד שייבחר סמנכ"ל.

יוסי ישי: התפקיד הנוסף, שזה רופא ראשי למחלות עופות, אנחנו יצאנו למכרז.

יוסי ישי: היה מועמד אחד.

יוסי ישי: הוועדה לא בחרה בו.

יוסי ישי: יוצאים למכרז חיצוני.

יואל חסון: איך זה שיש רק מועמד אחד?

יוסי ישי: הסברתי, יש מחסור.

יוסי ישי: במכרז הפנימי היה מועמד אחד.

יוסי ישי: אנחנו יצאנו למכרז חיצוני, וגם כן בשבוע הבא או בעוד שבועיים.

יוסי ישי: הפעם יש שני מועמדים, ואני מאוד מקווה שבשבוע הבא יבחר רופא ראשי למחלות עופות.

יוסי ישי: אנחנו גם עשינו פעולה מאוד רצינית.

יוסי ישי: אחד הליקויים שהופיעו בדו"ח זיילר, שחלק מתפקידי הפיקוח בענף הלול בוצעו על ידי מועצת הלול, שזה גוף סטטוטורי ולא על ידי שירותים וטרינריים, שזה נבע למעשה בגלל כורח ואילוץ היסטורי שנמשך הרבה זמן.

יוסי ישי: מבקר המדינה בהחלט כבר ביקר את הנושא הזה.

יואל חסון: אתה דיברת על התפקידים הבכירים שחסרים באיוש, אבל יש שם כנראה תפקידים נוספים שחסרים באיוש.

יוסי ישי: יש רשימה ארוכה.

יואל חסון: מה ההשפעה של זה על בריאות הציבור?

יוסי ישי: רובם אוישו.

יואל חסון: כרגע על פי המצב, אני מסתכל על האינטרס הציבורי.

יואל חסון: לאינטרס הציבורי כרגע יש כמה תפקידים מאוד חשובים, לאו דווקא בכירים, שלא מאוישים, שזה השפעה ישירה על איכות השירות של השירותים הוטרינריים בשטח, בפועל השירות לציבור, לשמור על בריאות הציבור.

יואל חסון: השאלה אם כל העובדה שתקופה כל כך ארוכה לא היה איוש של בעלי תפקידים, אתה מנכ"ל כבר הרבה זמן, זה מחדל.

יואל חסון: זה מחדל חמור ביותר שהביא את השירותים הוטרינריים למצב שהם נמצאים בהם היום.

יואל חסון: אתם לא עמדתם בלוחות זמנים ובקצב סביר.

יואל חסון: אף אחד לא יכול להגיד לנו, כולל אגב עדויות שהגיעו לוועדה מהשטח, שהשירותים הוטרינריים עם המחסור הזה של כוח אדם, נתנו את השירות האיכותי שהציבור זקוק לו.

יוסי ישי: מסכים לחלוטין.

יוסי ישי: עד למהפך שנעשה לאחרונה, השירותים הוטרינריים לא תפקדו.

יוסי ישי: הם היו בחסר עצום בכוח אדם, ואמרתי, חלק מהפעולות נעשו.

יוסי ישי: חלק מפעולות הפיקוח שלא על פי החוק, נעשו על ידי מועצת הלול במקום השירותים הוטרינריים.

יוסי ישי: מאז השינוי הצלחנו להגיע להסכמה.

יוסי ישי: קיבלנו עשרות תקנים.

יוסי ישי: קיבלנו עשרות תקני כלי רכב, ולמעשה כל המשרות, אנחנו מעבירים למעשה את כל הפיקוח ממועצת הלול, דבר היסטורי.

יוסי ישי: נציב שירות המדינה הצביע על זה כבר לפני חמש ושבע שנים.

יוסי ישי: מבקר המדינה התריע על הנושא הזה כבר כמה פעמים.

יוסי ישי: לא הצלחנו לשכנע את נציבות שירות המדינה ואת אגף תקציבים.

יוסי ישי: דו"ח זיילר גרם לכך שלכולם ירד האסימון, ותוקצבנו גם בתקנים, גם ברכבים.

יוסי ישי: שופרו תנאי השכר, דבר שמאוד מקל עלינו היום לקלוט עובדים.

יוסי ישי: זה תהליך.

יוסי ישי: זה פעולה של פחות משנה.

יואל חסון: אתה תוכל לדווח לוועדה שאוישו כל התקנים הנדרשים לשירותים הוטרינריים?

רחל פנצ'ר: אנחנו בשלבים אחרונים של איוש המשרות שתוקננו, שברובן היו משרות שתוקננו מחדש במשרד החקלאות.

רחל פנצ'ר: הן היו משרות שאוישו בזמנו ברוב השנים על ידי מועצות ייצור.

רחל פנצ'ר: אנחנו העברנו אותם למשרד החקלאות, תיקננו אותם ואנחנו בשלבים אחרונים של איוש.

יואל חסון: מה זה אחרונים?

יואל חסון: אני שומע אצלי בוועדה לביקורת המדינה, אחרונים, ואחר כך אחרי שנתיים אומרים לי שהם עדיין בשלבים האחרונים.

יואל חסון: מתי יהיה 100% איוש תפקידים בשירותים הוטרינריים של מדינת ישראל?

רחל פנצ'ר: אני מעריכה שבתוך חצי שנה אנחנו נגמור את העניין.

יואל חסון: חצי שנה זה המון זמן, גבירתי.

יואל חסון: אני לא יודע אם אנחנו נשתמש בסופו של דבר בסמכות הוועדה ונבקש ממבקר המדינה חוות דעת מהירה ומיידית על פי סעיף 21.

יואל חסון: אני לא בטוח שהוא לא ימצא ממצאים קשים ביותר על העובדה שכבר שנה פלוס, ואני טוען יותר משנה, המערכות לא מאוישות במלואן ולכן השירות הוא פחות טוב שניתן לאזרח, ובריאות הציבור נפגעת, ומה יקרה בעוד חצי שנה.

יואל חסון: אני אומר לכם, המצב הוא מצב חירום.

יואל חסון: אני מבין שנעשות פעולות, אני רק חושב שהפעולות, גבירתי השרה, נעשות בקצב של שגרה, לא בתחושה שיש כאן משבר.

יוסי ישי: בכלל לא שגרה.

יוסי ישי: אני לא יודע אם יש מנכ"ל במשרד ממשלתי שמדבר כל שבוע עם הממונה על המכרזים, כוכי.

יוסי ישי: כל שבוע.

יוסי ישי: כל שבוע.

יוסי ישי: הם יוצאים מגדרם לעזור לנו, ועובדה, הדברים נעשו.

יוסי ישי: ההליך הוא לא פשוט.

יוסי ישי: הליך המכרזים בשירות המדינה הוא מסובך וצריך להקפיד על מנהל תקין.

יוסי ישי: יותר מזה, יש מחסור.

יוסי ישי: אין מועמדים.

יוסי ישי: רק עכשיו, אחרי שעשינו מהפך בתנאי השכר, אנחנו פתאום רואים שני מועמדים.

יוסי ישי: יש פה קושי.

רחל פנצ'ר: סליחה יוסי, אני רוצה להעיר עוד משהו.

רחל פנצ'ר: אנחנו רוצים להזכיר שחלק מהמשרות עוכבו, כי נציבות שירות המדינה לא אפשרה לנו לקיים את ועדת הבוחן.

רחל פנצ'ר: בטרם התמנה מנהל לשירותים הוטרינריים.

רחל פנצ'ר: לכן התעכבו ה רבה מאוד מכרזים בתפקידים הבכירים של היחידה.

יוסי ישי: אני רוצה לחזור לנקודה הזאת.

יוסי ישי: הנקודה הזאת מאוד חשובה.

יוסי ישי: יש מכתבים אפילו.

יוסי ישי: אני התחננתי בפני נציבות שירות המדינה לאפשר לי לקלוט את המשרות ולהתחיל לבצע פעולת ועדת המכרזים גם לפני שנבחר ראש שירותים וטרינריים.

יוסי ישי: ראש השירותים הוטרינריים היה הליך ארוך יותר.

יוסי ישי: לצערי הם לא קיבלו את דעתי ואפשרו לי למעשה משרה אחת בלבד.

יוסי ישי: בגלל הניוקאסל אפשרו לי משרה אחת, שזה וטרינר ראשי, פיקוח מוצרים מן החי.

יוסי ישי: זו המשרה היחידה שהסברתי שבגלל בריאות הציבור לא ניתן יותר להמתין איתה, והם אפשרו לי למנות אותה עוד לפני שנבחר ראש השירותים הוטרינריים.

יוסי ישי: לגבי סמנכ"ל למנהל, הם אמרו לי, ואני מבין את ההיגיון.

יוסי ישי: לא נאפשר לך למנות סמנכ"ל.

יוסי ישי: אנחנו רוצים שראש השירותים הוטרינריים החדש יהיה חלק מתהליך הבחירה, ואני מבין את זה.

יוסי ישי: כמו שאמרתי, נעשה פה שינוי היסטורי, שהגענו להסכמה עם נציבות שירות המדינה וגם עם אגף תקציבים, ואנחנו ביצענו הפרדה מוחלטת בין מועצת הלול לבין השירותים הוטרינריים, ולמעשה כל פונקציות הפיקוח שהיו בעבר באחריות של מועצת הלול ופיקוח של מועצת הלול, עוברים עכשיו.

יוסי ישי: זה באמת שינוי היסטורי.

יואל חסון: אין יותר סטנדרטים כפולים?

יואל חסון: כי היו סטנדרטים כפולים במישור של איכות המזון שמשווק היום, שזה איכות המוצרים מן החי לייצוא, שונים בתכלית בשינוי מאיכות המוצרים המשווקים לצרכנים.

יוסי ישי: ראש השירותים הוטרינריים יענה, עוד מעט נגיע.

יוסי ישי: אני לא נכנס לנושאים המקצועיים.

יוסי ישי: קטונתי.

יוסי ישי: אני רוצה עוד שתי הערות אחרונות, אחת בתחום החקיקה.

יוסי ישי: אחת ההערות של דו"ח זיילר שקיים פער רציני מאוד וגדול בכל מה שקשור בחקיקה בשירותים הוטרינריים.

יוסי ישי: קלטנו שתי משרות של יועצים משפטיים.

יוסי ישי: התקשרנו עם יועצים משפטיים ועו"ד חיצוניים, מתוך כוונה להריץ את כל החקיקה כדי שתהיה גם תשתית חוקית להמשך תפקודו של השירותים הוטרינריים.

יוסי ישי: עוד הערה אחת שהופיעה בדו"ח זיילר, זה כל העניין של רופאים וטרינריים שיצרו התקשרויות עם גופים חיצוניים.

יוסי ישי: גם כאן עשינו סדר בעניין.

יוסי ישי: תחמנו את העניין.

יוסי ישי: אם אני אומר במשפט אחד, השירותים הוטרינריים אחרי שנת פעילות, זה שירותים וטרינריים אחרים לחלוטין.

יוסי ישי: לא גמרנו את העבודה, אבל אנחנו לקראת סיומה.

יואל חסון: תודה.

יואל חסון: מר גלאון.

יואל חסון: מה עשית לפני שהיית ראש השירותים הוטרינריים?

נדב גלאון: עבדתי במשך 23 שנים בחברה שנקראת "החקלאית", שזה מעין קופת חולים של חיות משק, חיות מייצרות מזון.

יואל חסון: ניגשת למכרז?

נדב גלאון: ניגשתי למכרז.

יואל חסון: הבנתי.

יואל חסון: בסדר גמור.

יואל חסון: תגיד, מה מצאת?

יואל חסון: איזה שירותים וטרינריים מצאת כשהגעת?

יואל חסון: כמה זמן אתה שם?

נדב גלאון: אני כמעט חודשיים.

נדב גלאון: מה שמצאתי די דומה למה שציפיתי למצוא.

יואל חסון: הכרת את השירותים הוטרינריים כאדם מבחוץ?

נדב גלאון: הכרתי אותם מכיוון שהייתי רופא ראשי של אותו ארגון, והיה לי הרבה ממשק עם השירותים הוטרינריים במשך שבע שנים כרופא ראשי של "החקלאית".

נדב גלאון: מה שמצאתי, לא הופתעתי כי הכרתי את זה מבחוץ, אבל אני כן חייב לציין לחיוב שהתהליך והסיוע של צמרת המשרד וגם של אנשים בתוך הארגון, לשנות, לשפר, לקדם, הוא בהחלט מורגש.

נדב גלאון: התהליך לדוגמא של הבחירה שלי, גם ארך חודשים שלפעמים נראו אין ספור.

יואל חסון: אתה היום, כמי שנושא באחריות הישירה לכל הנושאים שמטופלים תחת השירותים הוטרינריים.

יואל חסון: אתה היום יכול לומר לוועדה לביקורת המדינה שכל המשימות שמוטלות על פי חוק ועל פי הנדרש על השירותים הוטרינריים, מבוצעות כהלכה?

נדב גלאון: כהלכה זה קשה לדרוש אחרי שינויים כל כך דרמטיים בפרק זמן כל כך קצר.

יואל חסון: רמת השירות היום, שהשירותים הוטרינריים נותנים, היא לא באיכות שהיית מצפה שהוא יהיה.

נדב גלאון: זה נכון, אבל אני אומר, יש שיפור, יש כיוון.

נדב גלאון: צריך להפריד בין בריאות המקנה, בין פרנסתם של בעלי המקנה לבין בריאות הציבור.

נדב גלאון: אני לא חושב שכרגע יש פגיעה בבריאות הציבור.

יואל חסון: יש איזה שהוא חוסר באמצעים, נגיד במעבדות המכון, בשירותים הוטרינריים?

יואל חסון: יש לך איזה חוסר משמעותי באמצעים?

נדב גלאון: יש חוסר באמצעים גם בכוח אדם איכותי.

נדב גלאון: השירותים הוטרינריים בעולם המודרני במדינות מתוקנות, זו גם אחת ההמלצות של דו"ח זיילר, של דו"חות אחרים של צמרת המשרד.

נדב גלאון: עוברים ממהלך של ביצוע משימות לפיקוח המשימות.

נדב גלאון: יש נטייה להפרטה, להוצאה החוצה של משימות, כי יש הרבה וטרינריים בחוץ שיכולים לעשות חלק מהעבודה.

נדב גלאון: תפקידם של השירותים הוטרינריים, לפקח ולאכוף שהדברים האלה נעשים.

יואל חסון: והיום היכולת היא מאוד נמוכה.

נדב גלאון: היא לא מאוד נמוכה, אבל היא צריכה להיות יותר טובה.

נדב גלאון: אם מועצת הלול במשך עשרות שנים עשתה חלק מפעולות הפיקוח, וכרגע עברו למצב שבו הממשלה, קרי השירותים הוטרינריים הם אלה שיבצעו את זה, זה תהליך.

יואל חסון: אני יודע שצריך לדוגמא את כל הנושאים של נגיד תעודות זהות של בקר או כל מיני דברים שצריך לסנן אותם, או כל הבדיקות האלה.

יואל חסון: כל האמצעים האלה קיימים היום?

יואל חסון: זה קורה, זה עובד?

נדב גלאון: האמצעים קיימים.

נדב גלאון: השינויים נעשים.

יואל חסון: היום זה לא.

נדב גלאון: בוודאי.

נדב גלאון: יש סימון חובה.

יואל חסון: ברור שיש סימון, אבל זה לא ברמה שהיינו רוצים שזה יהיה.

נדב גלאון: כן, אבל אנחנו לא נמצאים באפס ורוצים לשאוף למאה.

נדב גלאון: בוא נגיד, אנחנו נמצאים כרגע ב-85.

נדב גלאון: אנחנו נגיע ל-100.

נדב גלאון: אני אתן דוגמא על החקיקה שהולכת להשתנות.

נדב גלאון: היום ניתן לסמן בן בקר עד גיל חצי שנה, מה שנותן יותר מדי זמן לתקלות.

נדב גלאון: אנחנו נוריד את זה לגיל מקובל בעולם, שבועיים, שלושה.

יואל חסון: מה קורה באמת בתהליך הזה של גביית חובות למקבלי השירות?

יואל חסון: כמה חובות יש היום?

נדב גלאון: יש חובות של מיליונים, לפחות מהלשכות.

יואל חסון: כמה, 10 מיליון?

יואל חסון: 20 מיליון?

נדב גלאון: 10 מיליון.

יואל חסון: יש תהליכים משפטיים שהתחילו?

נדב גלאון: אני נתתי הנחיה פשוטה.

יואל חסון: למה לא התחילו תהליכים משפטיים עד עכשיו, אדוני המנכ"ל?

יואל חסון: יש חובות לחקלאים שמגדלים, של 10 מיליון שקל.

יואל חסון: יש לובי לחקלאים אצלכם?

נדב גלאון: לא, זה לא עניין של לובי.

ערן אטינגר: לצערנו יש בעיה כללית של מחסור.

ערן אטינגר: המדינה לא מספיק לאורך שנים היתה אקטיבית בגביית חובות של חייבים כלפי המדינה.

ערן אטינגר: לצורך כך הוקמה בפרקליטות יחידה מיוחדת שתוקננה וכפופה על ידי האוצר, ואנחנו במהלכים מולה בשורה ארוכה של נושאים, לגבות חובות שמגיעים למשרד החקלאות בשלל נושאים, מנהלת ההשקעות, ובין השאר גם הנושא הזה יצטרך לקבל טיפול ללא ספק.

ערן אטינגר: העובדה שגם משלמים חובות ואין מערך אפקטיבי של גביה ודאגה שהכספים האלה יחזרו לקופה הציבורית, זה דבר לא תקין.

יואל חסון: איך עד עכשיו לא התחלתם שום הליך משפטי לגביית הכסף הזה?

ערן אטינגר: זה משתנה ממצב למצב וכמו שאני אומר, הדבר הזה דורש משאבים.

יואל חסון: מישהו אמר לך לא להיות נגיד אקטיבי בעניין הזה?

ערן אטינגר: כמובן שלא, אבל אני אומר, יש לנו ריבוי משימות וגם הנושא הזה צריך טיפול יותר אקטיבי ואנחנו גם את הנושא הזה נציף במסגרת נושאים נוספים שהצפנו ליחידה הפרקליטותית שאמורה לסייע לנו לגבות חובות שמגיעים למשרד בתחומים רבים.

אורית נוקד: אגב, אני חייבת להעיר פה שבאמת בלי שום קשר לנושא הספציפי הזה, אני יזמתי באמת דיון במשרד שהתקיים לפני כשבועיים על הבעיה של הגביה, וכפי שהוא באמת ציין, אנחנו אמורים לקבל עדכון לאחר ששוב תהיה פניה לפרקליטות.

יוסי ישי: עוד מילה אחת לגבי החובות.

יוסי ישי: כששומעים חובות אז חושבים שהמשרד מספק שירותים ולא דואג לקבל תמורה במקביל.

יוסי ישי: אנחנו מדברים למעשה על פעולות יזומות על ידי השירותים הוטרינריים.

יוסי ישי: למשל לבצע חיסון, אנחנו לא מחכים שהחייב יביא מסמך אשראי כדי שאנחנו נחסן.

יוסי ישי: אנחנו קודם כל מחסנים, בגלל שבריאות הציבור חשובה קודם.

יוסי ישי: אחר כך רודפים כדי לקבל את הכסף.

יואל חסון: אני רוצה לשאול, כשהתפוצצה מחלת הניוקאסל, הוקמה איזה שהיא ועדה מקצועית בנושא והובא לידיעתי שאף המלצה של הוועדה הזאת לא יושמה.

יואל חסון: מדוע?

יוסי ישי: אני מצטער להגיד שההנחה הזו לא נכונה.

יוסי ישי: אכן הוקמה ועדה בראשות סמנכ"ל בן דוד.

יוסי ישי: המלצות הוועדה יושמו.

יואל חסון: אף אחד לא יושמה.

יואל חסון: אף אחד מההמלצות לא יושמה.

יוסי ישי: נשאלתי, אני עונה.

יוסי ישי: החלטות הוועדה יושמו וההנחיה האחרונה בנושא הזה יצאה נדמה לי לפני שבועיים, שבה נקבנו במועד בענף הלול, שבו אנחנו נתחיל לאכוף רישיונות עסק.

יואל חסון: ועדת זיילר היתה הרי חלק מהעניין שבדק את העניינים והיו מזה המון השלכות לכאן ולכאן.

יואל חסון: למה החבר השלישי, יעקב שגיב פרש?

יואל חסון: יש לך מושג?

יוסי ישי: אין לי מושג.

שרון מאירוביץ': למה אתה אומר שאין לך מושג?

שרון מאירוביץ': אני נכחתי בכל ישיבות הוועדה שהיו פתוחות לקהל עד אשר מר ורדי זיילר החליט לסגור בפנינו את הדלתות ולנהל משטר חשוך של גביית עדויות מאנשים.

שרון מאירוביץ': מר יעקב שגיב פרש בגלל אופן ניהול הוועדה, בגלל העובדה שהוועדה הזאת התנהלה רק על בסיס אישי, רק על ידי סימון מטרות שהיו מלכתחילה והדברים עולים גם מעדות של ערן אטינגר אטינגר בפני הוועדה מהדיון הראשון.

יואל חסון: תודה.

יואל חסון: אני מודה לך, התפרצת, ובדרך כלל לא מתפרצים פה בוועדה.

יואל חסון: מר גלאון, יש לך עוד מה להוסיף?

יואל חסון: אני רוצה לפתוח את הדיון, לשמוע את האנשים שהגיעו.

נדב גלאון: אני יכול להגיד רק לגבי החובות, שאנחנו נפריד כמו שאמר המנכ"ל בין פעולות שהן להגנה על בעלי החיים, ששם אי אפשר להתנות את זה בגביה.

נדב גלאון: לעומת זאת אם מישהו רוצה להעביר בהמות ממקום אחד לשני, אנחנו נתנה את זה בהחזרת החובות שלו.

יואל חסון: בסוף כשאתה מסתכל על דו"ח זיילר, הוא הביא לשיפור המערכת או אולי בסופו של דבר הביא דווקא לקריסתה של כל המערכת ולמצב שאנחנו נמצאים בו היום?

יוסי ישי: חד וחלק שיפור מוחלט.

יוסי ישי: אם דו"ח זיילר לא היה, אני חושב שמצב השירותים הוטרינריים היה בגסיסה.

יוסי ישי: אני אומר באחריות למרות כל מה שנאמר כאן, השירותים הוטרינריים נמצאים במקום אחר לגמרי מאשר לפני שנה.

יואל חסון: תודה.

יואל חסון: אני פותח את הדיון.

יהודה מאירוביץ': בוקר טוב, שמי יהודה מאירוביץ', אני העילה להקמת ועדת זיילר.

יואל חסון: מה עשית, מה תפקידך?

יהודה מאירוביץ': תפקידי היה סמנכ"ל לשירותים הוטרינריים.

יהודה מאירוביץ': אני מוכרח לומר לך יואל יקירי, כשאני שמעתי את דבריו של מנכ"ל המשרד, נזכרתי בסקץ' נדמה לי של הגשש.

יהודה מאירוביץ': זה רדיו?

יהודה מאירוביץ': אני אומר לך ואני מתכוון לכל מילה.

יהודה מאירוביץ': אני מעריך שאנחנו גם מוקלטים וגם משודרים.

יהודה מאירוביץ': מילה אחת בדבריו של מנכ"ל משרד החקלאות לא היתה אמת.

יהודה מאירוביץ': גיבוב של דברים.

יהודה מאירוביץ': מנכ"ל משרד החקלאות לא מכיר את השירותים הוטרינריים, ואני אומר לך, אני כרגע חשוף לכל תביעה.

יהודה מאירוביץ': מילה אחת לא היתה אמת.

יהודה מאירוביץ': כנ"ל בנושא איוש המשרות.

יהודה מאירוביץ': נאמרו כאן דברים לא נכונים.

יהודה מאירוביץ': אוישה משרה מרכזית בשירותים הוטרינריים קודם לכניסתו של נדב גלאון, וזה משרה של מנהל ה לשכה הוטרינרית בעפולה.

יהודה מאירוביץ': ומי כמו נדב מכיר את הנושא של עפולה כאזור מרכזי לגידול בקר במדינת ישראל.

יהודה מאירוביץ': אוישו במסגרת השירותים הוטרינריים משרות נוספות.

יהודה מאירוביץ': רבותיי, אני אמון על אמירת האמת.

יהודה מאירוביץ': כך נהגתי כל ימי חיי.

יהודה מאירוביץ': דו"ח זיילר זו מגילת אש שטוב היה לולא עלתה לחלל האוויר.

יהודה מאירוביץ': אמר מנכ"ל המשרד בתחילת דבריו, ואני מצטט: "בעקבות המשבר שאליו נקלעו השירותים הוטרינריים הוקמה ועדת זיילר".

יהודה מאירוביץ': לא מיני ולא מקצתי.

יהודה מאירוביץ': זו לא היתה עילה.

יהודה מאירוביץ': יושב כאן מנהל השירותים הוטרינריים, ד"ר משה חיימוביץ' שהיה מנהל השירותים הוטרינריים בתקופת דו"ח ועדת זיילר ואני שירתתי לצידו.

יהודה מאירוביץ': לפי דברי המנכ"ל, לא היו שירותים וטרינריים קודם לזיילר.

יהודה מאירוביץ': היתה מערכת שלא תפקדה ולא פעלה.

יהודה מאירוביץ': אני מודיע לך חד משמעית ואני עומד מאחורי כל מילה.

יהודה מאירוביץ': נעשה פה מעשה שאת תוצאותיו אנחנו רואים היום ואני מעריך בעוד מספר חודשים.

יהודה מאירוביץ': כאשר אני אסיים לכתוב את כל עלילותיו של השר שמחון וועדת זיילר, וחבל שהוא לא הגיע לכאן היום, השרה נוקד לא הכירה את הנושא הזה.

יהודה מאירוביץ': זה לא היה בתקופה.

יהודה מאירוביץ': אני חושב שמדינת ישראל תזדעזע וניתן יהיה לומר, קרה דבר בישראל.

יהודה מאירוביץ': אני לא אומר את זה מנקודת מבט של מי שנפגע.

יהודה מאירוביץ': דרך אגב, לא פוטרתי על ידי ועדת זיילר.

יהודה מאירוביץ': אני פרשתי לגמלאות מסיבות בריאות, לא בעקבות דו"ח ועדת זיילר .

יהודה מאירוביץ': אני מודיע לך שהוועדה הזאת גררה אותי למקומות שאני לא רוצה להזכיר כאן.

יהודה מאירוביץ': הם נכתבו במסגרת כתבות רבות בעיתונות.

יואל חסון: יש כל הזמן איזה רקע כזה על איזה סימן שאלה על דרך ההתנהלות של ועדת זיילר.

יואל חסון: מה הטענה הבסיסית, שהרי סך הכול השופט זיילר נתפס כשופט מכובד שזה לא הוועדה הראשונה שלו.

יואל חסון: מה בניגוד לוועדות אחרות שהוא עמד בראשן, שאתה חושב שהיה שם ששונה מוועדה שאמורה להתנהל באופן שגרתי או באופן מכובד שאנחנו מצפים?

יואל חסון: מה קרה שם שונה מוועדות אחרות?

יהודה מאירוביץ': תראה, השופט זיילר לא נוכח כאן, אבל אם תיקח את אוסף גזרי העיתונות ואני יכול להעביר לך אותם, על פרשיות זיילר לאורך היסטוריה של הרבה מאוד שנים, תוכל לקבל תמונת מצב אודותיו.

יהודה מאירוביץ': אני רק רוצה להזכיר שגם הוועדה הקודמת שבראשה עמד זיילר, ועדת פריניאן שבה הועלה על המוקד גם מנכ"ל המשטרה משה קראדי וגם ניצב , עלתה רק לפני מספר שבועות לכותרות במסגרת תכנית טלוויזיה שהיה בא מסע התנצלות והוזכר גם הנושא של זיילר.

יהודה מאירוביץ': היות וזיילר איננו נמצא כאן, אני לא רוצה לחוות ולומר דברים.

יהודה מאירוביץ': אני רק יכול לומר לך דבר אחד.

יהודה מאירוביץ': ועדת זיילר התנהלה כוועדת שמועות, רכילויות ולא יותר מזה, והדברים מבוטאים עלי כתב בעשרות ומאות מכתבים.

יהודה מאירוביץ': היתה כאן בהחלט מסע רדיפה שנווט על ידי השר שמחון, מסע רדיפה אישי שאליו הצטרפו אגודת או חבורת בני חושך.

יואל חסון: מהן המטרות שלהם?

יואל חסון: מה הם רצו לעשות?

יהודה מאירוביץ': המטרות שלהם היו ברורות לחלוטין.

יהודה מאירוביץ': עריפת ראשים.

יהודה מאירוביץ': אני הייתי מושא הוועדה.

יואל חסון: מה עשית להם?

יהודה מאירוביץ': עריפת ראשי.

יהודה מאירוביץ': אני נכנסתי לקלייש אישי מול השר שמחון, וקלייש ממש אישי.

יואל חסון: על מה?

יואל חסון: היה לו ויכוח על איזה חיסון תחסן את הבקר?

יהודה מאירוביץ': לא, היה לו ויכוח איתי על נושא מרכזי והוא גביית אגרת הובלת בקר, שאני התנגדתי.

יהודה מאירוביץ': זה אגרה דרך אגב שנגבית כדין וכחוק, שאני התנגדתי להפסקת גבייתה והוא קבע שצריך להפסיק את הגבייה של האגרה הזאת, ואני בהחלט הלכתי נגד דעתו בעניין הזה, ובעקבות הדבר הזה אמרתי לו אמירה שאולי היא לא נהוגה ולא שגורה על ידי פקידי מדינה, בסוף פגישה מאוד סוערת.

יהודה מאירוביץ': אמרתי לו, אני, את השוחד הפוליטי שלך, אני חוזר כי אמרתי את זה גם בוועדת זיילר וגם במסגרת עדויות אחרות.

יהודה מאירוביץ': אני, את השוחד הפוליטי שלך לא אשלם באגרות ממשלתיות.

יהודה מאירוביץ': בעקבותיו הוא החליט שצריך להתיז את ראשי ובעצם זו היתה המטרה והצטרפו לו גם חבורה שלמה של אנשי מקצוע במשרד החקלאות, בראשם של היועץ המשפטי שיושב כאן, והדברים שאני אומר, ואני אומר אותם ברייש גלי, אמרתי אותם בפורומים והם מוכחים עלי נייר.

יהודה מאירוביץ': היועץ המשפטי הזה בא מהמסגרת של מחלקת הבג"צים.

יהודה מאירוביץ': הוא גייס אליו שני אנשים מאוד מרכזיים במשרד המשפטים ולשכת היועץ המשפטי לממשלה.

יהודה מאירוביץ': אני מתכוון לשני אנשים מאוד מכובדים.

יהודה מאירוביץ': לאחד מהם קוראים מייק בלאס ולשני קוראים שי ניצן והם יחד איתו, ויש לי את כל הדברים כתובים בניירות, עשו את מה שעשו.

יהודה מאירוביץ': אני מחזיק כאן נייר שניתן לי על ידי משטרת ישראל, ואם שאלת שאלה אני רוצה להקריא נייר.

יהודה מאירוביץ': בבקשה, ברשותך.

יהודה מאירוביץ': "שיחה עם עו"ד שי ניצן מפרקליטות המדינה".

יהודה מאירוביץ': כותב את זה ירון אדם, סנ"צ.

יהודה מאירוביץ': הוא כבר היום בדרגה יותר גבוהה.

יהודה מאירוביץ': "בתאריך 18.5.2008 בסביבות השעה 12:10 התקשר עו"ד שי ניצן".

יהודה מאירוביץ': זו תכתובת פנימית שלו.

יהודה מאירוביץ': "לפרקליט המדינה לעניינים מיוחדים.

יהודה מאירוביץ': מסר כי שוחח עם יועץ משפטי משרד החקלאות עו"ד ערן אטינגר.

יהודה מאירוביץ': בשיחה נכח גם עו"ד מייק בלאס.

יהודה מאירוביץ': השיחה נסובה על חשד לעבירות פליליות בשירותים הוטרינריים שמבצעים עובדים בכירים.

יהודה מאירוביץ': מסר על אירוע זימונו של עובד שוט בצפון הארץ למשרדו של יהודה מאירוביץ'", אנוכי, "ביום שישי.

יהודה מאירוביץ': בפגישה נכח עובד השוט מוסי להב.

יהודה מאירוביץ': נמצא כיום בהליכי פיטורין.

יהודה מאירוביץ': באותו מפגש איימו על העובד בהציגם תיק משמעתי בעייתי של העובד, והוסיפו כי אם ילך בדרכם וימנע זכייה של בכיר במכרז פנימי, הוא יקודם ובנו שלומד וטרינריה, יתקבל לעבודה.

יהודה מאירוביץ': דעתם של שני הפרקליטים, ניצן ובלאס, כי נתקיימה כאן עבירה חמורה של סחיטה באיומים אותה יש לחקור".

יהודה מאירוביץ': ניצב משנה יורם ארם רשם את התזכיר הזה מפני שזה נראה לו מאוד משונה ששני פרקליטים בשירות המדינה מתגייסים לסיועו של היועץ המשפטי של משרד החקלאות, שיש לו פרק נרחב בספר שאני כותב.

יהודה מאירוביץ': "השבתי כי הנושא הנדון ידוע וכי בידנו תצהיר של אותו עובד.

יהודה מאירוביץ': יחד עם זאת הובאו לפנינו מקרים ומסמכים רבים על התנהלות הנחשדת כלא תקינה עד פלילית, ובכוונתו לחקור לעומק שניים מן הנושאים.

יהודה מאירוביץ': במידה ויאספו ראיות יכול ונחקור נושאים נוספים.

יהודה מאירוביץ': עוד עדכנתי, כי צוות החקירה נפגש מספר פעמים עם עו"ד ערן אטינגר.

יהודה מאירוביץ': ניצן ביקש כי נעמיק חקירה גם בנושא זה ונענה כי נבחן מחדש את המסמכים הנוגעים לאירוע, שמא נוכל לקדמם".

יהודה מאירוביץ': למה הקראתי את המסמך הזה?

יהודה מאירוביץ': מפני שמי שגוייס לעבודה המרכזית, ויש לי אותה, דבר דבור על אופניו צעד אחר צעד, לצידו של שר החקלאות, הוא אותו אטינגר שיושב כאן משמאלי, שעשה כל מאמץ בנושא הזה ואכן נקטנו נגדי הליכים שבסיכומו של דבר לא הניבו לצערו פרי.

יהודה מאירוביץ': הם לא הבינו לצערו פרי, עד כדי כך שבע

יהודה מאירוביץ': קבות דו"ח זיילר הרבה חודשים לאחר סיום הדו"ח, הוא שלח את הדו"ח ליועץ המשפטי החדש של מדינת ישראל, יהודה ויינשטיין, בבקשה לתאם פגישה אצל ויינשטיין בנושא.

יהודה מאירוביץ': פגישה זו עמדה להיערך ב-24 בנובמבר 2010 בהשתתפות מנכ"ל משרד החקלאות, שר החקלאות ועוד חבורה שלמה שיש לי את כל שמותיה.

יהודה מאירוביץ': זאת אומרת, מה אני בא ואומר?

יהודה מאירוביץ': למה אני מציג את העניין מנקודת מבט אישית?

יהודה מאירוביץ': אני בא ואומר שנרקמה כאן מזימה ובעקבותיה אני מוותר.

יהודה מאירוביץ': אני את שלי שילמתי ואני יודע לשלם מחירים.

יהודה מאירוביץ': העניין הוא שמה שקרה בעקבות הדבר הזה, זה קריסה והתפרקות והתמוטטות של השירות הוטרינרי הממשלתי.

יהודה מאירוביץ': הרגולטור, שהוא אחד מהרגולטורים המרכזיים המופקד על בריאות האדם והחי נמצא היום במצב הקשה ביותר מקום המדינה, ומדבר אליך מישהו שעשה בשירות הוטרינרי 40 שנה, לא שנה ולא שנתיים.

יהודה מאירוביץ': מכיר אותו מלמטה ומלמעלה.

יהודה מאירוביץ': תודה רבה.

יהודה מאירוביץ': עד כאן.

יואל חסון: אני מודה לך.

יואל חסון: משה ליכטמן.

משה ליכטמן: תודה.

משה ליכטמן: משה ליכטמן, עיתונאי בגלובס.

משה ליכטמן: עקבתי אחרי הפרשה הזאת.

משה ליכטמן: בשורש העניין לדעתי מצוי דבר יותר רחב ונוגע ליותר נושאים, והוא הרצון של שרים להכפיף אליהם שירותים ציבוריים שאמורים להיות מקצועיים ועצמאיים.

משה ליכטמן: אנחנו רואים את זה ברשות המים עם שר התשתיות.

משה ליכטמן: אנחנו רואים את זה במנהל מקרקעי ישראל, שהשרים רוצים שליטה.

משה ליכטמן: אנחנו רואים את זה במקומות אחרים.

משה ליכטמן: במקרה הזה שר החקלאות הקודם נקט במהלכים לנסות לבטל את מעמד יחידת הסמך של השירותים הוטרינריים ולהכפיף אותם אליו.

משה ליכטמן: אלמלא הארגונים הבין לאומיים היו פונים במכתבים נרגשים לראש הממשלה, יכול להיות שזה היה עובר.

משה ליכטמן: הוא נשא מהלך שלא היה תקין מבחינת נציבות שירות המדינה, ונציב שירות המדינה פסל את המהלך הזה.

משה ליכטמן: זאת אומרת, המאבק היה להכפיף את השירותים הוטרינריים למהות ישירה של שר החקלאות.

משה ליכטמן: כאשר המהלך הזה לא צלח, הוקמה ועדת זיילר, ואני מבקש לומר שהתוצאה הישירה של ועדת זיילר זה המצב בשירותים הוטרינריים.

משה ליכטמן: קריסת השדרה הניהולית, חוסר רצון של אנשים להיכנס למערכת הזאת, וכתוצאה מכך מערכת שלמה של מחלות וטרינריות ופריצה של מחלות וטרינריות שלטעמי מחזירות אותנו לשנות ה -50.

משה ליכטמן: זאת אומרת, כלבת, פה וטלפיים, ניוקאסל שלא משתלטים עליו.

משה ליכטמן: כאן אנחנו נמצאים.

משה ליכטמן: אנחנו שהיינו אי של וטרינריה תקינה באוקיינוס מזעזע של וטרינריה לא תקינה.

משה ליכטמן: עכשיו אני רוצה לומר על ועדת זיילר.

משה ליכטמן: מי שקבע את שמות חברי הוועדה והמליץ עליהם, זה שר החקלאות הקודם.

משה ליכטמן: שר החקלאות הקודם המליץ והוביל לתפקיד הזה שני אנשים של חברי ועדה שנגועים בניגוד עניינים מהחמורים ביותר שניתן להעלות על הדעת: יו"ר הוועדה, השופט בדימוס מר ורדי זיילר שחבל שהוא לא נמצא כאן.

משה ליכטמן: הוא ריטיינר של שר החקלאות כמעט באופן אישי, מפני שהוא קיבל משר החקלאות את הסמכויות של ועדת המשמעת של האתיקה של רופאים וטרינריים והדיון בתלונות עליהם, במשכורת ריטיינרית של 6,000 שקל לחודש פלוס מע"מ.

משה ליכטמן: אדם שיושב על התפקיד של השר ומקבל משכורת ביושבו בנעלי השר.

משה ליכטמן: הוא יכול לעמוד בראש ועדת חקירה ממלכתית-ממשלתית עם סמכויות של ממלכתית שהשר ממנה?

משה ליכטמן: זה פשוט לא עולה על הדעת.

יואל חסון: איך בזמן אמת אף אחד לא הצביע על הניגוד הזה?

משה ליכטמן: אני הצבעתי.

משה ליכטמן: אני לא מבין איך ראשי מבקר המדינה, שלא קפצו.

יואל חסון: היועץ המשפטי, אתה מאשר דברים כאלה?

ערן אטינגר: לא.

יואל חסון: אתה אמור לאשר תהליכים של מינוי ועדות מהסוג הזה.

יואל חסון: בעיניך לא היה ניגוד עניינים?

ערן אטינגר: אנחנו בחנו את כל הטענות שמר ליכטמן מעלה היום.

ערן אטינגר: בחנו את הטענות שעלו בנושא ניגוד העניינים.

ערן אטינגר: לא מצאנו, לא אני ולא משרד המשפטים שיש בעיה.

משה ליכטמן: כל תינוק היה מוצא את ניגוד העניינים פה.

משה ליכטמן: חבר הוועדה השני, יהודה מאירוביץ' עפרון.

משה ליכטמן: הוא יושב ראש, האיש החזק במושב כפר אז"ר, מושב עתיר עבריינות של ועד המושב, לא של פרטיים, של ועד המושב.

משה ליכטמן: עבריינות שצריכה להתברר בפני שר החקלאות שהוא הממונה על חוק ההתיישבות, והעבריינות היא על חוק ההתיישבות.

משה ליכטמן: אדון יהודה עפרון הוא חבר מרכזי בתנועת המושבים והוא איש מפלגה, ישב עם השר כחברים במפלגה.

משה ליכטמן: שניים מתוך שלושת חברי ועדת החקירה הזו נגועים בניגוד עניינים חמור ביותר, והתוצאה של כל זה היא שבפעם הראשונה בתולדות המדינה, בתולדות ועדות חקירה כלשהן, חבר ועדת חקירה ממלכתית מתפטר תוך כדי עבודת הוועדה במחאה, ואני יודע כעובדה שהוא מתפטר כמחאה מפני שוועדת החקירה הזו פעלה באופן, אני לא רוצה להגיד אינטרסנטי, אבל באופן מגמתי תוך מגמה של עריפת ראשים, והתוצאה של זה היתה שהיתה לנו ועדת חקירה עם סמכויות של ועדת חקירה ממלכתית, עם שני אנשים.

משה ליכטמן: זה מנוגד לחוק.

משה ליכטמן: חוק ועדות חקירה, רוחו ואפילו כתבו מורים שלא תיתכן ועדת חקירה שהיא בת מספר זוגי ופחות משלושה אנשים.

משה ליכטמן: ועדת החקירה הזו בהמלצת שר החקלאות ובאישור של היועץ המשפטי של משרד החקלאות, המשיכה את עבודה ונתנה מסקנות עם שני חברים, בלי ששאלת נטישתו של מר יעקב שגיב נבדקה איפה שהוא.

משה ליכטמן: התוצאה היא מה שאנחנו רואים עכשיו.

יואל חסון: תודה לך.

יואל חסון: היועץ המשפטי, התייחסות באמת לפרישה של שגיב.

יואל חסון: עשיתם איזה שהיא בדיקה בעניין?

יואל חסון: יש לך איזה מסקנות?

יואל חסון: עשיתם איזו חקירה בנושא?

יואל חסון: אישרת את המשך קיום הוועדה הזאת בשני חברים?

ערן אטינגר: אנחנו מדברים על השופט זיילר כשהוא לא נמצא פה.

יואל חסון: סליחה, השופט זיילר הוזמן לכאן.

מנהלת הוועדה: אני יצאתי לברר.

מנהלת הוועדה: היות ויש לו הרבה ועדות, אז הוא הוזמן לישיבה של הורסאי.

מנהלת הוועדה: לישיבה הזאת הוא לא הוזמן.

מנהלת הוועדה: הזמנו את מר שגיב ואתמול קיבלנו הודעה שאחרי התלבטות רבה הוא החליט לא להופיע היום.

יואל חסון: מאה אחוז.

יואל חסון: תענה לי על השאלה של שגיב.

יואל חסון: האם אתה, כשקרה האירוע הזה, האם אישרת את המשך עבודת הוועדה בשני חברים?

יואל חסון: ב', האם בדקתם וחקרתם למה שגיב פרש?

ערן אטינגר: שגיב לא מסר נימוקים למה הוא פרש.

יואל חסון: שאלתם אותו?

ערן אטינגר: לא ביצענו חקירות.

ערן אטינגר: שגיב החליט לפרוש והוא לא מסר נימוקים.

ערן אטינגר: אני לא שמעתי ממנו שום נימוק.

ערן אטינגר: אני זוכר בזמנו שהוא הודיע לשר שהוא החליט לפרוש.

ערן אטינגר: אנחנו התלבטנו.

ערן אטינגר: הוועדה היתה בשלב מאוד מאוד מתקדם של פעילותה והוחלט שבנסיבות האלה נכון יותר לאפשר להמשיך את פעילותה.

יואל חסון: מאה אחוז.

יואל חסון: תודה.

יואל חסון: ד"ר דן גרוס.

יואל חסון: תציג את עצמך.

דן גרוס: שמי ד"ר דן גרוס, אני רופא וטרינר, אני רופא פרטי ועוסק במחלות עופות.

דן גרוס: אני מצטער על האיחור, לכן חלק מהדיון לא שמעתי.

דן גרוס: אם אחזור על דברים, אני מתנצל.

דן גרוס: הוועדה הזאת עסקה בעיקר דברי רכילות והשמצות אישיות, אבל לא נגעה בנושאים הקרדינליים הדורשים תיקון בשירותים הוטרינריים.

יואל חסון: איזו ועדה?

דן גרוס: ועדת זיילר.

דן גרוס: ועדת זיילר פטרה את מנהל השירותים הוטרינריים החדש מהשלטון הדי עריץ של המנגנון והכספים שמהם סבלו הקודמים, ד"ר חיימוביץ', ד"ר ניר וד"ר שמשוני.

דן גרוס: הם למעשה לא ניהלו את השירותים הוטרינריים.

דן גרוס: בפועל הם היו רק בתואר.

דן גרוס: לעומת זאת, הוועדה הזאת כלל לא עסקה בדברים מבניים קרדינאלים לדעתי, ואני רוצה להעלות נושא אחד שהוא נושא קרדינלי ושבדו"ח של הוועדה אפילו כתוב שהם לא עוסקים בזה.

דן גרוס: הם לא עוסקים בזה כי זה לא היה לטעמו של שר החקלאות לדעתי, וזה עניין מועצת הלול והשירותים הוטרינריים.

דן גרוס: בענייני עופות, הרופא הראשי למחלות עופות, מנהלי המעבדות ועוד בעלי סמכויות סטטוטוריות של עובדי מדינה, הם בנוסף גם עובדי מועצת הלול שבעצם אמורה להיות מפוקחת על ידי השירותים הוטרינריים.

דן גרוס: כתוצאה מזה מבקר המדינה כבר עסק בזה בעבר.

דן גרוס: יש כאן אנומליה, מן אנדרוגינוס כזה עם כל החולאים האפשריים.

דן גרוס: אני אתן רק דוגמא אחת.

דן גרוס: דוגמא אחת קטנה ואחת גדולה.

דן גרוס: הדוגמא הקטנה, כשמועצת הלול, היה לה עודף של פטמים, אז היא פנתה לשירותים הוטרינריים לכפות על החקלאים לרווח את הזמן בין מדגרים של עופות בטענה של תברואה כדי לפתור בעיה של עודף.

דן גרוס: זה לא צלח לה.

דן גרוס: הבעיה הגדולה בעיקר שאני רוצה לדבר עליה, זה הנושא של הרפורמה בענף ההטלה.

דן גרוס: זה נושא קרדינלי, כי כל הגליל מלא בלולים קטנים של עופות שמייצרים ביצים באיכות לא טובה, כי הביצים עומדות שם הרבה זמן, חשופות לאבק, לעכברים, לזבובים, למה שאתם לא רוצים, ורק אחרי זה הן מועברות לתחנות מיון ומשם הן עוברות כמו שהן אל הצרכן.

דן גרוס: רוצים לעשות כאן שינוי, והשינוי הוא הוצאת הלולים מהיישובים החוצה, אבל בלולים קטנים, וזה מטעמים של פוליטיקה.

דן גרוס: זאת אומרת לשמר את שיטת המכסות בצורה הנוכחית, כאשר הדבר הזה לא יפתור חלק גדול הבעיות התברואתיות בגלל מספר האנשים הרב שמעורב בזה, בגלל שקשה מאוד לשלוט על זה וכו', ויש סיכוי סביר שלמעשה שום דבר לא ישתנה פרט לזה שהלולים לא יהיו בתוך היישוב אלא בחוץ.

משה ליכטמן: על חשבון היער.

דן גרוס: בדיוק, זה הדבר הנוסף, שהשיטה הזאת היא זוללת קרקעות בצורה מדהימה.

דן גרוס: במקום לבנות לולים גדולים שאפשר להכניס בהם עופות על שטח קטן, עושים לולים קטנים עם מרווחים ביניהם, ועוד הגדילו את שטח הסוללה, שזה אולי בסדר, אבל זה עוד פעם על חשבון הטבע.

דן גרוס: 45 יחידות כאלה יכסו את הגליל אם זה יתבצע.

דן גרוס: לאן שלא תסתכל במרעה, אתה תראה לול.

דן גרוס: בקיצור, הוועדה הזאת עשתה חורבן בשירותים הוטרינריים.

דן גרוס: מה שנוצר, ואמרו את זה לפניי פה, זה כמעט ולא פונקציונאלי, ואני מאחל לד"ר גלאון שישקם את השירותים הוטרינריים כשהוא בלי הכפייה של המנגנון.

יואל חסון: תודה רבה.

יואל חסון: ד"ר פרק.

שמעון פרק: שמי ד"ר שמעון פרק, אני סגן מנהל המכון הוטרינרי ומנהל החטיבה למחלות עופות, וממלא עוד תפקידים בשירותים הוטרינריים , כמו אכיפה על תרופות וטרינריות וממונה על מערך האיכות של המכון הוטרינרי.

שמעון פרק: קודם כל למען גילוי נאות, גם אני חייב לגלות משהו בהקשר של קשרים במקורבים.

שמעון פרק: לפי זיילר, אני מקורב מאוד ליהודה מאירוביץ' מאירוביץ'.

שמעון פרק: אז למען גילוי נאות, אני מקורב לפי זיילר לשטן בהתהדרותו, לכן אני פסול.

שמעון פרק: אחרי ששמעתי את המנכ"ל על התוהו ובוהו שהיה בשירותים הוטרינריים לפני, ועל האידיליה שהולכת לקרות היום, אני הסתכלתי פה עוד פעם על דו"ח זיילר, והמשפט הראשון של דו"ח זיילר אומר, ויאמר אלוהים.

שמעון פרק: זאת אומרת, אנחנו עכשיו עוסקים בבריאת העולם.

שמעון פרק: אני הייתי שם בשירותים הוטרינריים לפני, תוך כדי ואחרי, יחד עם חיימוביץ' ועוד אנשים שהיינו שם.

שמעון פרק: השירותים הוטרינריים, בוודאי שיש בעיות כמו כל מערכות, והיו צריכים רה ארגון והיו צריכים שיפורים והיו צריכים לעשות סדרי עדיפויות.

שמעון פרק: היה צריך להקים גוף שבאמת יבדוק את הנושא הזה.

שמעון פרק: מה זה ולגוף שהוא גוף עם סמכויות חקירה.

שמעון פרק: על מה?

שמעון פרק: אז באו ואיימו עלינו שאנחנו מסכנים את בריאות הציבור.

שמעון פרק: איזה בריאות הציבור, על מה מדברים?

שמעון פרק: אומרים ששפעת העופות כדוגמא, פעלנו לא נכון.

שמעון פרק: אין מדינה בעולם שפעלה כמו שפעלנו כנגד שפעת העופות.

יואל חסון: מי זה אומרים, זיילר אומר?

שמעון פרק: לא.

שמעון פרק: כתב המינוי אומר שאנחנו מסכנים את בריאות הציבור.

שמעון פרק: שפעת עופות מסכנת את בריאות הציבור.

משה ליטכמן: מכתבים אנונימיים שגרמו לזה.

משה ליטכמן: שם נאמרו דברים כאלה.

משה ליטכמן: המכתבים האנונימיים האלה מצביעים על הבעיות שלטובת פתרונם הוקמה ועדת זיילר.

שמעון פרק: ההתנגדות שלי לוועדת זיילר זה לא סוד.

שמעון פרק: היא היתה לפני, תוך כדי וגם היום.

שמעון פרק: בדיעבד אני בטוח שצדקתי בכך שהתנגדתי לוועדה הזאת.

שמעון פרק: אמרתי גם בוועדת זיילר ואני אמרתי בכל מקום שיש להקים מערכת בדיקה.

שמעון פרק: אני שמח על כך שמגיעה מערכת בדיקה או מערכת של שיתוף יחד עם הקהילה הבין לאומית.

שמעון פרק: אני חושב שהוועדה שהוקמה בעקבות דו"ח זיילר עם בן ששון, היא ועדה ממש לא נכונה, שיושבים שם אנשים אינטרסנטים.

שמעון פרק: אדוני המנכ"ל, לא יושב שם אף אחד מהשירותים הוטרינריים.

שמעון פרק: נכון שבעקבות הערה שהיתה שלי באחת מישיבות הנהלה המורחבת שאתה ישבת שם ואני אמרתי שמנהל השירותים הוטרינריים אפילו לא יושב שם כמינוי, אתה אמרת שכן, ואחרי זה תיקנתם את זה.

שמעון פרק: אני שמח מאוד שמנהל השירותים הוטרינריים יושב בוועדה של אינטרסנטים כאלה ואחרים שלא מבינים ולא יודעים כלום במערך השירותים הוטרינריים.

שמעון פרק: מה להם ולהגיד לנו איך מערכת, או להגיד למקצוע איך מקצוע וטרינרי צריך להתנהל.

שמעון פרק: לכן נכון היה להביא את הקהילה האירופאית, ונכון היה לשתף מערכות מקצועיות אצלנו בארץ, שבאמת יוליכו קדימה את השירותים הוטרינריים.

שמעון פרק: אחרי שדו"ח זיילר התפרסם, אני פשוט נבהלתי.

שמעון פרק: באמת נבהלתי.

שמעון פרק: אני אומר לכם, ולא בגלל ששמי מופיע שם על ימין ועל שמאל כמקורב ומקורב מאוד, וכבר כתבתי שהוא מקורב מאוד, אלא בגלל היכולת של אדם או של ועדה לכתוב כל דבר העולה על רוחו מפי שמועות ורכילויות ושקרים ולכתוב את זה שחור על גבי לבן על גבי הדו"ח.

שמעון פרק: זה פשוט לא יאומן מה אפשר להגיד על אדם.

שמעון פרק: הנייר סובל הכול.

שמעון פרק: אני לא יכול לתבוע אותו ואני לא יכול לבוא בשום מקום, בשום במה מכיוון שהוא מוגן.

שמעון פרק: אז הוא יכול לכתוב שד"ר שמעון פרק קיבל מתנות, כי הוא שמע את זה מאחד העדים.

שמעון פרק: אז הוא יכול לכתוב.

שמעון פרק: אז הוא יכול לכתוב ששמעון פרק קיבל תפקיד של סגן מנהל המכון הוטרינרי שלא במכרז.

שמעון פרק: מה זאת אומרת שלא במכרז?

שמעון פרק: אף סגן בשירותים במכון הוטרינרי לא היה במשרת מכרז.

שמעון פרק: זאת משרת אמון של מנהל השירותים הוטרינריים, ולא בחסד, אלא בזכות קיבלתי את התפקיד הזה.

שמעון פרק: אז הוא כותב שזה לא במכרז.

שמעון פרק: אדוני השופט זיילר, אתה התקבלת למכרז לשבת כיו"ר ועדת בדיקה?

שמעון פרק: אני באמת שואל, וחבל שהוא לא פה, כי אם הייתי מסתכל לו בעיניים ושואל אותו שאלות מאוד נוקבות, הייתי מצפה לתשובות.

שמעון פרק: הפחד הזה שבו כל אדם יכול לכתוב וכל אחד יכול היה להגיד מה שעולה על רוחו ואחרי זה שזה ייכתב, שמחר הבת שלי תשים גוגל ותראה, רגע, שמעון פרק, אתה קיבלת מתנות.

שמעון פרק: מה זאת אומרת?

שמעון פרק: איזה מן דבר זה?

שמעון פרק: שקר וכזב שנאמרו על ידי אנשים שדרך אגב, אחד מהם הורשע בנציבות שירות המדינה ויושב כאן איתנו.

שמעון פרק: פוטר.

שמעון פרק: פוטר חד משמעית מהשירותים הוטרינריים.

שמעון פרק: הוא זה שאמר עלי שאני מקבל מתנות.

יואל חסון: תגיד את שמו.

שמעון פרק: אני לא אומר שמות כרגע.

שמעון פרק: עכשיו אני אומר לכם, כל המערכת הזאת קרסה לחלוטין.

שמעון פרק: אני שם.

שמעון פרק: אני חלק מהמערכת הזאת.

שמעון פרק: היא קרסה.

שמעון פרק: אני מאחל לגלאון, באמת מאחל לו הצלחה גדולה מאוד, ואני גם אמרתי לו, אני לצידך לכל אורך הדרך ולא משנה אם אתה רוצה להחליף את שדירת ההנהלה כמו שהמנכ"ל אומר או לא להחליף את שדירת ההנהלה, ואני לא אקבל את המשרה או כן אקבל את המשרה.

שמעון פרק: אני לצידו מכיוון שאני חושב שיש לו משימה מאוד מאוד קשה, רצינית ואני מאמין שנדב יחד עם כמה אנשים טובים, ושלא יטעה באנשים, יוכל לקדם את המערכת, אבל המצב הוא מצב של קריסה והרס.

שמעון פרק: אני לא הוזהרתי בדו"ח זיילר.

שמעון פרק: לא נאמר לי שאני עלול להיפגע בדו"ח זיילר.

שמעון פרק: כל מכרז שאני ניגש אליו בכדי להתקדם, הדו"ח הזה יושב על השולחן.

שמעון פרק: יושב על השולחן.

שמעון פרק: אות קין לכל החיים, וגמרנו.

שמעון פרק: זה נכון, זה מה שכתוב שם.

שמעון פרק: זה מה שכתוב, זה מה שיש.

שמעון פרק: אז במשרה האחרונה שנאמר פה שניגש מועמד יחיד, מועמד יחיד לרופא ראשי למחלות עופות, והוא לא מתאים.

שמעון פרק: הוא לא מתאים.

שמעון פרק: אז שישאלו בקשה את כל המערכת של רפואת העופות, את כולם בלי יוצא מן הכלל, את כל הרופאים הוטרינריים ואת כל החקלאים, שישאלו אותם אם שמעון פרק לא מתאים.

שמעון פרק: מה הסיבה שהוא לא מתאים?

שמעון פרק: הוא לא אמין.

שמעון פרק: הוא לא אמין.

שמעון פרק: מה זה לא אמין?

שמעון פרק: אדוני המנכ"ל, תסביר את המונח לא אמין.

שמעון פרק: מה זה לא אמין?

שמעון פרק: ועובדה שבבית משפט פסלה השופטת את האמירה ואת הנימוקים המטופשים והמעליבים והשקריים כפי שנכתבו.

שמעון פרק: לשורה תחתונה אני רוצה להגיד, מה שהיה, המערכת היתה ופעלה והייתי גאה בכל מקום שהייתי, בכל כנס בחוץ לארץ ובכל במה שהצגתי את השירותים וטרינריים, להיות חלק מהשירותים הוטרינריים של מדינת ישראל.

שמעון פרק: הייתי גאה בזה.

שמעון פרק: היום אני לא גאה.

שמעון פרק: היום, כשבאה הביקורת, באה ביקורת לאחרונה של הקהילה האירופאית לבדוק אותנו מבחינת איכות התכשירים הוטרינריים, השאלה הראשונה שנשאלה, תסבירו לנו מה זה דו"ח זיילר.

יואל חסון: תודה רבה, אני מודה לך.

יואל חסון: כן, מי את?

שרון מאירוביץ': הצגתי את עצמי קודם, עו"ד שרון מאירוביץ', אני נכחתי בישיבות הפתוחות של ועדת זיילר.

שרון מאירוביץ': אני מבקשת לומר כמה דברים.

שרון מאירוביץ': אחד, צריך להבחין בין דברי ההסבר שאותם ניסח מר אטינגר והנושאים שפורטו בכתב המינוי של ועדת זיילר, לבין הטעמים האמיתיים להקמת הוועדה.

שרון מאירוביץ': הטעמים האמיתיים להקמת הוועדה נחשפו מיידית ביום הראשון של הוועדה, ב-24 בנובמבר 2008 כשמר אטינגר עלה להעיד, ושם הוא נשאל על ידי מר שגיב.

שרון מאירוביץ': הוא נשאל מה לגבי האפשרות של שר עם כניסתו לתפקיד, להחליף את בעלי התפקידים אם הוא צופה אפשרות כי הם לא יקיימו את מדיניותו.

שרון מאירוביץ': ענה מר אטינגר: "היכולת של שרים להזיז עובדים לא מוצלחים מתפקידם, הינה יכולת מאוד מוגבלת, והיום הליך כזה צפוי לארוך בין שנתיים לבין עשר שנים בבית דין לעבודה, והשר אינו יכול לקבל החלטות, לכן הקמנו את ועדת הבדיקה".

שרון מאירוביץ': אני אפנה לעמוד הספציפי.

שרון מאירוביץ': אם מר אטינגר ירצה אחר כך, יכין שיעורי בית.

שרון מאירוביץ': "אני חושב שאין לנו היום ואני אומר את זה באופן ברור, שאין לנו היום חד משמעית תלונה, אחרת לא היינו הולכים להליך הזה.

שרון מאירוביץ': אני חושב שהוועדה יכולה להמליץ לנו המלצות במישור הארגוני ובמישור הפרסונלי.

שרון מאירוביץ': איזה שבר אדוני מנכ"ל המשרד?

שרון מאירוביץ': על מה אתה מדבר בכלל?

שרון מאירוביץ': היתה פה מטרה והיא סומנה.

שרון מאירוביץ': הוועדה הזאת, התקבלה ההחלטה להקים אותה עם סמכויות של ועדת חקירה, התקבלה ביום ה-29.6.2008, ביום בו הממשלה דנה בהחזרת השבויים שלנו מלבנון.

שרון מאירוביץ': זה היה מחטף.

שרון מאירוביץ': זה מה שהיה שם.

שרון מאירוביץ': אני ישבתי במקום.

שרון מאירוביץ': אני ראיתי את הדברים.

שרון מאירוביץ': שגיב הלך בגלל שזיילר גרם לו ללכת, כי שגיב באיזה שהיא צורה היה הלשון המאזניים ולשון האיזון וגרם קצת לזיילר להוריד מעט מההתנהגות ומההתלהמות שלו כלפי עובדי המשרד.

שרון מאירוביץ': שגיב כסמנכ"ל למנהל לשעבר במשרד החקלאות מכיר מעט את המערכת.

שרון מאירוביץ': מכיר איך שירותים וטרינריים עובדים בממשקים שלהם מול נציבות שירות המדינה, מול משרד האוצר, הקשרים, איפה העצמאות שלהם על פי כתב המינוי שלהם כיחידת סמך ואיפה הם אמורים לעבוד עם המשרד.

שרון מאירוביץ': לעניין גביית חובות, פשוט דיברנו פה על 10 מיליון, אני מחזיקה את דו"ח ביקורת הגזברות האחרון, ושם הבדיקה היתה לשנים 2008-יוני 2010 והם מדברים על 5.2 מיליון שקלים, הווה אומר מיוני 2010 ועד היום הוכפל החוב.

שרון מאירוביץ': אז איפה פה הלשכה המשפטית עם 20 עורכי דין שלא מבצעים הליך של גביה?

יואל חסון: תודה רבה.

יהודה מאירוביץ': מרדכי שנבל, נשיא לשכת המבקרים.

מרדכי שנבל: רציתי לומר ככה, משרד החקלאות מגיע לוועדה לענייני ביקורת המדינה בזמן האחרון לא פעם.

מרדכי שנבל: רק לפני חצי שנה, אוקטובר 2010 היה לנו דיון בוועדה לענייני ביקורת המדינה בנושא מועצת הזיתים.

מרדכי שנבל: עתה מתקיים בקשה לבדיקה של מבקר המדינה על השירותים הוטרינריים.

מרדכי שנבל: בשני המקרים האלה עולה השאלה כלפי מעלה בעצם, כלפי ההנהלה והנהלת המשרד באחריות.

מרדכי שנבל: כמו שבשני המקרים האלה עולה נושא הביקורת הפנימית גם במועצת הזיתים וגם עכשיו, אלא שבכיוון הפוך.

מרדכי שנבל: במועצת הזיתים כשהיה הדיון פה, נאמר כי יש חוות דעת משפטית שהמבקר הפנימי לא יכול לרדת למועצת הזיתים.

מרדכי שנבל: פה נעשה בדיוק הדבר ההפוך, דהיינו, דו"ח בדיקה בנושא של השירות הוטרינרי, הוסיפו פרק על הנושא של המבקר הפנימי של משרד החקלאות שהוא לא במנדט של הוועדה הזאת בכלל.

מרדכי שנבל: הרעיון הזה, שזה נכנס כפרק, מראה או נותן את התחושה שהדבר נעשה מתוך מטרה מסוימת.

מרדכי שנבל: אני רק אזכיר כמה דברים שמתוך הוועדה שקשורים בפרק הזה של ועדה לענייני ביקורת המדינה.

מרדכי שנבל: בנושא של ועדת זיילר – הוועדה למשל מתייחסת לסעיף 7 לחוק הביקורת הפנימית, לפיו המבקר הפנימי מגיש לאישור הממונה, בדרך כלל השר, הצעה תכנית עבודה והממונה יאשר אותה בשינויים הנראים לו.

מרדכי שנבל: לדברי הוועדה, יוזמה ראשונית בדבר העניינים שאותם יש לבדוק, מסורה למבקר הפנימי.

מרדכי שנבל: בסופו של ההערה, כתוב ככה: "קשה להניח שהשר היה מתנגד לאורך עשרים שנה לעריכת ביקורת פנימית בשירותים הוטרינריים.

מרדכי שנבל: הוועדה הסיקה מסקנה, הנחה שלא נבדקה".

מרדכי שנבל: במשך עשרים שנה התחלפו שרי חקלאות, יותר מאחד, וגם מנכ"לי משרדי החקלאות התחלפו חדשות לבקרים.

מרדכי שנבל: הוועדה לא מצאה לנכון לצורך מסקנה בנושא הזה, לא להתבסס רק על ההנחה, לבדוק מי היו שרי החקלאות במשך העשרים שנה, מה היו הנהלים והמנהלים והאם הנושאים נדרשו לבדיקה או לא.

מרדכי שנבל: יותר מזה, על פי חוק הביקורת הפנימית, הנהלת משרד רשאית להטיל משימות בדיקה וביקורת על המבקר הפנימי.

מרדכי שנבל: הלא תכנית העבודה מאושרת על ידי הממונה עליו בשינויים הנראים לו.

מרדכי שנבל: יש גם עוד סעיף נוסף, שהם יכולים להטיל עליו תפקידים.

מרדכי שנבל: אם המצב היה כל כך חיוני, למה במשך השנים לא הטילו תפקידים באחריות?

מרדכי שנבל: בביקור פנימי בוועדת זיילר על הנושא של שירותים וטרינריים בלי לפתוח את זה לרוחב, מהם תנאי העבודה של המבקר הפנימי, אם יש לו אמצעים?

מרדכי שנבל: הלא הוא מבקר פנימי לא רק של השירותים הוטרינריים.

מרדכי שנבל: הוא לא מבקר פנימי של היחידה הזאת, אלא של כל משרד החקלאות, על סדר העדיפויות של משרד החקלאות.

יואל חסון: תודה רבה אדוני הנשיא, אני מודה לך.

יואל חסון: נעבור אליך, למבקר הפנים, למשה שבתאי.

יואל חסון: מה לך יש לומר על העניינים האלו?

משה שבתאי: כפי שנאמר פה, אני גם כן נמנה על נפגעי ועדת זיילר על לא עוול בכפי.

יואל חסון: מה היתה הטענה כלפיך?

משה שבתאי: אחת הטענות שמצאתי בדו"ח בלי שזה בכלל הועלה נגדי, שאני למעשה מיעטתי לעשות ביקורות בשירותים הוטרינריים למרות שעשיתי ביקורות ביחס סביר ואפילו מעבר וביקורת ביחידות אחרות במשרד.

משה שבתאי: מתוך דיוני הוועדה אני מתרשם שהנקודה המרכזית היתה שאני לא הסכמתי לפניה של השופט זיילר, לחזור בי מדו"ח ביקורת שכתבתי.

יואל חסון: קראו לך להעיד בוועדה?

משה שבתאי: הופעתי פעמיים.

משה שבתאי: איימו עלי שאם אני לא אמסור חומרים מסוימים בשיחת טלפון, אז אני אוזמן לפעם שלישית אפילו.

משה שבתאי: התקשרה אלי מזכירת הוועדה בשעות העבודה.

משה שבתאי: עניתי בטלפון.

משה שבתאי: התבקשתי בדחיפות למסור מסמכים, ולא אני אוזמן להעיד בוועדה.

משה שבתאי: אני רוצה להתייחס לנושא אחר.

משה שבתאי: מאז דו"ח הוועדה מנכ"ל משרד החקלאות פועל ללא לאות לפטר אותי בטענה שאני לא עובד, למרות שדו"חות ביקורת שלי נעשים בכוחות הדלים שיש לי, ללא הפסקה.

יהודה מאירוביץ': ובגלל שאתה מקורב אלי.

יהודה מאירוביץ': אתה יכול להגיד את זה פה.

משה שבתאי: כן.

משה שבתאי: היום אני יכול לומר את זה.

משה שבתאי: לטענת המשרד אני מקורב למאירוביץ'.

מרדכי שנבל: הערה אחת לנושא הזה.

מרדכי שנבל: גם בדו"ח, בסופו של הפרק על הביקורת הפנימית, נרמז על ידידות בין המבקר הפנימי למר מאירוביץ'.

מרדכי שנבל: אמירה זאת היא שמועה שאין הוכחה.

מרדכי שנבל: זה על פי הדו"ח.

שרון מאירוביץ': מר זיילר בדיון הראשון, כשהעידה מנכ"לית המשרד לשעבר, אמר: "אני מבקש מכם להפיץ לעובדים, אני רוצה לשמוע שמועות, רכילויות ושיחות מסדרון".

שרון מאירוביץ': הם קיימו את זה.

שרון מאירוביץ': הם באו וסיפרו סיפורים.

שרון מאירוביץ': הם ישבו כולם ביחד, יחד עם מר אטינגר.

שרון מאירוביץ': חשב המשרד הקודם העיד על זה בוועדה.

שרון מאירוביץ': הוא אמר: "ישבתי עם מר אטינגר.

שרון מאירוביץ': הוא הכין אותי לעדות בוועדה.

שרון מאירוביץ': עברתי על מסמכים, על דברים שלא קשורים בכלל לתפקידי".

שרון מאירוביץ': מעבר לזה הוא אמר: "בדברי ההסבר קיימים טענות לאי סדרים כספים.

שרון מאירוביץ': מעולם לפני ההחלטה על הקמת הוועדה לא פנו אלי כחשב המשרד לברר איתי אם יש טענות כספיות, ולהיפך, יש לי רק תשבחות על יחידת השירותים הוטרינריים".

יואל חסון: תודה לך.

יואל חסון: תמשיך.

משה שבתאי: אני רוצה לתאר כמה מקרים קטנים שטיפלתי בהם, שמראים את התייחסות הנהלת המשרד לטענות של הביקורת.

משה שבתאי: פנתה אלי גזברית השירותים הוטרינריים במכתב והצביעה על חשד שפקח מסוים לקח לכיסו מעל 50 אלף שקל.

משה שבתאי: שנה שלמה ניהלתי התכתבויות עם הנהלת המשרד כדי להגיש תלונה למשטרה בהתאם להוראות.

משה שבתאי: עשו את הכול על מנת לא לטפל במקרה הזה.

משה שבתאי: בסופו של דבר מצאתי את עצמי נאלץ לפנות, אני אישית למשטרה להגיש תלונה.

משה שבתאי: התלונה נחקרת בימים אלה.

משה שבתאי: אותו דו"ח שמנכ"ל המשרד מתגאה בו, הדו"ח הכספי, מציין הערה של שורה אחת לגבי האירוע הזה.

משה שבתאי: ההתייחסות של סגן מנהל השירותים הוטרינריים בשדה, שלא נמצא פה דרך אגב.

משה שבתאי: "ירועננו הנהלים בנושא הזה".

משה שבתאי: זה מה שיש לומר על חשד לגניבה.

משה שבתאי: קיבלתי תלונות לגבי שימוש ברכבי איגום על ידי עובדים באחת הלשכות הוטרינריות.

משה שבתאי: הכנתי דו"ח.

משה שבתאי: הדו"ח הגיע לנציבות שירות המדינה.

משה שבתאי: נעשתה חקירה משמעתית.

משה שבתאי: חמישה עובדים בשירותים הוטרינריים ננזפו.

משה שבתאי: הפתרון של הנהלת המשרד, לחלק את רכבי האיגום לעובדים, כרכבים צמודים, תוך כדי פגיעה בעבודה כמובן.

משה שבתאי: במהלך ביקור באחת הלשכות התברר לי שנוהל בסיסי של גביה לא מקוים.

משה שבתאי: הוא נעשה בצורה חריגה, בצורה שמאפשרת גם כן שעובדים יעלימו כספים.

משה שבתאי: הכנתי מכתב.

משה שבתאי: המכתב הזה לא נענה כמעט חודשיים, עד שנדב גלאון הגיע לתפקיד והוא לשמחתי הרים את הנושא והשיב לי.

משה שבתאי: עד היום אני לא יודע אם הנושא הזה תוקן.

משה שבתאי: אני יכול להצביע על עוד מקרים מעין אלו, אבל שוב, אלה מקרים קטנים שהם אינדיקציות לחוסר תפקוד של המערכת, חוסר תפקוד של הנהלת המשרד, שלא מעוניינת לתקן.

משה שבתאי: למעשה גם מבקר המדינה בדו"חות האחרונים שלו מדבר על כשל ניהולי של הנהלת משרד החקלאות.

משה שבתאי: מיותר לציין שיש כשל מוחלט של המערכת הוטרינרית.

יואל חסון: תודה.

אורית נוקד: אני חייבת לומר לכם שאני חייבת להגיע לדיון אחר.

יואל חסון: תודה רבה גבירתי השרה שהשתתפת בדיון.

אורית נוקד: שמעתי דברים שלא ידעתי.

אורית נוקד: אני בכל זאת אומרת שהמטרה שלנו, של כולנו לשקם את השירותים הוטרינריים, ואני מאחלת לך המון המון הצלחה.

יואל חסון: תודה משה שבתאי.

יואל חסון: כן.

משה חיימוביץ': שמי ד"ר חיימוביץ', מנהל שירותים וטרינריים לשעבר.

משה חיימוביץ': אם הייתי יודע שהשופט זיילר לא יהיה פה, אז הייתי יכול גם לוותר על הישיבה, אבל בכל זאת, אני רוצה להקריא לכם משהו מהחלטה שהתקבלה, וכמו שאמר לי העו"ד שלי, תראה במה הוועדה פותחת ותראה במה היא סוגרת.

משה חיימוביץ': פתיחה וסגירה זה אותו סגירה.

משה חיימוביץ': הוא תפר לי חליפה מודרנית, טובה שבה אני הואשמתי באי הכנת שירותים וטרינריים להתפרצות מחלות, בפגיעה בבריאות הציבור, באי טיפול בבעלי חיים, ובסוף הלך וכתב: "ישום בישראל של כללי חוץ רק ככל שצריך כדי לאפשר כדי לאפשר יצוא של מוצרים מן החי.

משה חיימוביץ': מי שמבין קצת ברפואה וטרינרית ,מבין שלא ניתן לייצא למדינת חוץ על פי אותם חוקים בין לאומים של אותה יחידה O.I.E שהיא יחידה בין לאומית בנושא התנהלות שירותים וטרינריים.

משה חיימוביץ': שום חצי או אפילו פרומיל של בשר או מוצרים מן החי, אם שירותים וטרינריים לא עומדים בסטנדרטים של אותה מדינה שרוצה לייבא.

משה חיימוביץ': אין מדינה בעולם שכל כך פתוחה בנושא דיווח מה קורה אצלנו, כמו שמדינת ישראל, וזה בכל כנס שמתבצע פעם בשנה ב-O.I.E.

משה חיימוביץ': נושא שני, אני סיכמתי פה בשש שנים שהגשתי לזיילר, בכל זאת כמו ששמעתי מה שיוסי אמר, שהיה תוהו ובוהו והתפרקנו.

משה חיימוביץ': קצת נפגעתי אישית כי שמעתי מילים אחרות מיוסי וגם מסער, אבל אני סיכמתי פה והגשתי לזיילר.

משה חיימוביץ': הוא אפילו לא הסתכל מה נעשה בשש שנים, היותי מנהל שירותים וטרינריים.

משה חיימוביץ': מה שכן עניין את אדון זיילר, כשהיו באים ואומרים שהוא שאל שאלות, כל מי שהופיע בפני זיילר, הייתה שאלה מה דעתך על חיימוביץ'.

משה חיימוביץ': ברגע שאומר מישהו מה דעתו עלי מבחינה מקצועית, באותו רגע זה לא היה מעניין.

משה חיימוביץ': יושב פה בן אדם שהוא נשאר.

משה חיימוביץ': קראתי את העדות שלו, והוא נשאל על חיימוביץ, איך תפקודו של חיימוביץ', קבלת החלטות.

משה חיימוביץ': זה לא מעניין.

משה חיימוביץ': שמועה אומרת שחיימוביץ' מונה על ידי אריק שרון, כי הוא היה מעוניין ביבוא בשר.

משה חיימוביץ': הוא היה מקורב לאריק שרון.

משה חיימוביץ': זה אחד.

משה חיימוביץ': נושא שני, אחיו הוא יבואן גדול של בשר.

משה חיימוביץ': הלוואי.

משה חיימוביץ': עוד דברים, שמועות.

משה חיימוביץ': זה הכול משמועות של אותם אנשים.

משה חיימוביץ': מיהם אותם אנשים?

משה חיימוביץ': אלו כולם עבריינים על נושא ההתנהלות שלהם בתוך שירותים וטרינריים, ופה הדבר מאוד פשוט, עבודה פרטית.

משה חיימוביץ': בזמנו התקבל שבשירותים הוטרינריים לא נותנים לעסוק בעבודה פרטית.

משה חיימוביץ': אותם אנשים אחר כך עשו מה שעשו.

משה חיימוביץ': אותם הצדיקים כתבו מה שכתבו.

משה חיימוביץ': אם אני קיבלתי איזה שהיא החלטה שהיתה בניגוד מה שהם חשבו, אמרו, הוא לא קיבל את זה, זה סתם.

משה חיימוביץ': הוא קיבל החלטה לקבלת דבר מה.

משה חיימוביץ': נושא שני, הוצא פסק דין ויכולתי לעשות שני דברים: לשים מפתחות על השולחן, כמו שאשתי אמרה, תזרוק אותם כולם למקום אחד.

משה חיימוביץ': אתה הגשת 39 שנה מחייך לשירותים וטרינריים, שזה היה בית ראשון שלך ולא שני.

משה חיימוביץ': מה אתה צריך להמשיך?

משה חיימוביץ': חשבתי ואמרתי אז ליוסי, אני לא אשאיר את השירותים הוטרינריים במקום שצריכה לבוא ועדת ביקורת לחלב שהיא ועדת ביקורת ל דגים שהוטל עלינו תוך חודשיים לטפל בדגים.

משה חיימוביץ': ועדת הביקורת האמריקאית, הצבנו עם כל מה שלא היה לנו ועברנו את הביקורת לצד הטוב ביותר.

משה חיימוביץ': נושא אחרון על מחלות.

משה חיימוביץ': בזמן שהייתי מנהל שירותים וטרינריים, כל מכות מצרים היו אצלי.

משה חיימוביץ': קודם כל שפעת העופות.

משה חיימוביץ': שנה לפני זה, לא הייתי חכם אבל חלמתי.

משה חיימוביץ': הכנתי את השירותים הוטרינריים, כולל כל הרופאים שעובדים.

משה חיימוביץ': יוסי השתתף באותו יום.

משה חיימוביץ': הגשנו ועשינו את זה על הצד הטוב ביותר.

משה חיימוביץ': פטרת העור, שעוד היה מקובל שהורגים את כל הבהמות.

משה חיימוביץ': שיניתי על דעת עצמי בהתייעצות עם וירולוגים, שאני לא הולך להשמיד.

משה חיימוביץ': להשמיד זה קל.

משה חיימוביץ': חסכנו כסף למדינה.

יוסי ישי: חיימוביץ', אני ממש מצטער בגלל שלא הבינו אותי נכון ואני התכוונתי להגיד את זה בסוף.

יוסי ישי: אין ספק בכלל, ואני אומר את זה בצורה ברורה ולא משתמעת לשתי פנים, התחלת השיקום השירותים הוטרינריים החלה בשלהי תקופתו של חיימוביץ'.

יוסי ישי: נעשתה שם פעולה אדירה.

יוסי ישי: אני מסכים לכל מילה שנאמרה על ידו.

יוסי ישי: אנחנו ממשיכים כרגע תחת ד"ר נדב, אבל אין ספק שחיימוביץ' עשה פעולות אדירות בכל הנושאים שהוא אמר, בשפעת העופות, בניוקאסל.

יוסי ישי: אם לא הובנתי נכון, אז אני מצטער.

משה חיימוביץ': לסיומת, רבותיי, לגדל - - במעבדה או בשדה, זה שנים, ונאמר פה נכון.

משה חיימוביץ': במשכורות שהיו לנו, זה היה צחוק מעבודה.

משה חיימוביץ': אני יכול להראות לך גם תלוש משכורת של פנסיה של מנהל שירותים וטרינריים.

משה חיימוביץ': אני מתבייש מהתלוש משכורת של אשתי שהיתה מורה.

יואל חסון: תודה רבה, אני מודה לך.

יואל חסון: אנונימוס, בבקשה.

חגי כהן: חגי כהן מאנונימוס.

חגי כהן: אני רוצה לדבר על שלושה נושאים חשובים שהוזכרו בדו"ח זיילר ולדעתנו לא מטופלים בצורה נאותה עד היום.

חגי כהן: הראשון שבהם, הוא ביקר את הסחבת בהתקנת תקנות לביצוע חוק צער בעלי חיים.

חגי כהן: חוק צער בעלי חיים נחקק ב-1994.

חגי כהן: שבע עשרה שנה חלפו מאז ועד היום בעצם נחקקו תקנות שבאמצעות את חוק צער בעלי חיים פחות מ-2% בכל מקרה מבעלי החיים שמוחזקים בישראל על ידי האדם.

חגי כהן: אפשר לראות בשקופית עוד כמה דוגמאות.

חגי כהן: אמנם יש לנו כאן איזה שהוא משהו שאושר אתמול בכנסת בוועדת החינוך על תקנות להובלת עופות שעוכבו עשר שנים ואושרו אתמול בוועדה.

חגי כהן: אני מאוד מאוד רוצה לקוות שזה איזה שהם ניצנים של שינוי ושל רוח חדשה, אבל המצב באמת שבו מאות מיליוני בעלי חיים לא מקבלים את ההגנה שהמחוקק התכוון שהם יקבלו, הוא מצב בלתי נסבל.

חגי כהן: כבר לפני עשר שנים משרד החקלאות התחייב לבג"צ בעצם לקבל את הנושא במהירות.

חגי כהן: כל זמן שהוא דיווח דיווחים לבג"צ בין שנת 2000 ל-2002, הוקמו ועדות, נעשו דברים, עבדו על תקנות.

חגי כהן: מ-2002, ברגע שנפסקו הדיווחים לבג"צ, נפסקה גם העבודה על התקנות, והתקנות עברו אך ורק בעקבות לחצים ממוקדים נורא ומאוד מאוד קשים שהפעילו ארגונים להגנת בעלי חיים.

חגי כהן: תקנות המטר אושרו בכנסת כבר על ידי ועדת החינוך של הכנסת לפני שנים ארוכות, ומשרד החקלאות מעכב אותם ברמת החתימה של השר על התקנות.

חגי כהן: משרד החקלאות גיבש את התקנות, הביא אותם לאישור הכנסת ושנים אחר כך מעכב אותם.

חגי כהן: נקודה שנייה מהותית, זה השימוש שזיילר הצביע עליו גם בעקבות דו"ח מבקר המדינה, על השימוש בתרופות ואנטיביוטיקה שהוא לא מפוקח כמו שצריך ולא עומד בסטנדרטים בין לאומיים.

חגי כהן: אנחנו מדברים על משהו שבעולם נערכים אליו ומגיבים אליו כבר שני עשורים לפחות, שב-2006 האיחוד האירופי בעצם הגיב עליו בצורה מאוד מאוד גורפת ואסר על שימוש באנטיביוטיקה בלולים.

רעות הורן: אני רוצה להסביר למי שלא כל כך מבין, כי זה לא דבר כזה טריוויאלי.

רעות הורן: אנחונ מדברים על שימוש באנטיביוטיקה לא על ידי השאריות שנשארים בשניצל ואחרי זה אנחנו אוכלים אותם, אלא כל גוף שמקבל אנטיביוטיקה להתגוננות, גורם לחיידקים עמידים עם הזמן, גורם לחיידקים להיות יותר ויותר עמידים.

רעות הורן: בגלל זה מגבילים גם את השימוש באנטיביוטיקה.

חגי כהן: לעומת 7 מיליון אזרחים שיש בישראל שלוקחים אנטיביוטיקה לעיתים רחוקות, יש 220 מיליון תרנגולים בישראל שמקבלים יום יום, מוזנים יום יום בכמויות של אנטיביוטיקה.

חגי כהן: יש לנו עניין לקדם את העיגון של תקנים בין לאומיים מקובלים.

חגי כהן: אני רק רוצה לציין שב-2006 בעקבות האיסור באיחוד האירופי, שלושה שבועות לאחר מכן הודיעו ארבע חברות הגדולות בעולם לייצור בשר עוף בארצות הברית, שמייצרות 40% מהפטמים בארצות הברית, על זה שהן מפסיקות להשתמש לרוב הצרכים לזירוז גדילה ולמניעת מחלות באנטיביוטיקה.

חגי כהן: נושא אחרון זה הנושא של ניגוד העניינים בעצם, שעדיין לא טופל.

חגי כהן: הוזכר בדו"ח זיילר הרבה מאוד פעמים לגבי ניגוד עניינים בין פיקוח של משרד החקלאות, למשל בין העובדה שהוא אחראי לחוק צער בעלי חיים לקשרים שלו עם תעשיית הבשר ועם הלובי החקלאי.

חגי כהן: יש את הנושא של באמת היו"ר החדש שהוא מעורר חשש מבחינתנו.

חגי כהן: גלאון התבטא בשנים האחרונות לפני המינוי שלו הרבה מאוד פעמים גם בכתב, גם בעל פה בכנסים, בספרות חקלאית נגד אימוץ של תקנים מתקדמים מהעולם בעניין של רווחת בעלי חיים.

חגי כהן: הגדיר כאופנה וכבעיה תדמיתית בלבד את הדאגה מאנטיביוטיקה ומטיפולים תרופתיים.

יואל חסון: תודה רבה, אני מודה לך.

יואל חסון: מר גלאון יכול להגיד לך שנושא של רווחת בעלי חיים זה לא אופנה, זו צריכה להיות דרך חיים.

יואל חסון: כן, מי את?

ורדה שקאפ: שמי ד"ר ורדה שקאפ, אני מנהלת חטיבה לפרזיטולוגיה במכון הוטרינרי.

ורדה שקאפ: אני עובדת בדירוג מחקר מזה עשר שנים קיבלתי דרגה א פלוס במחקר, שזה מושווה לפי הסכמי שכר לפרופסור מן המניין באוניברסיטה.

ורדה שקאפ: המחלקה עוסקת בייצור תרכיבים ועם כל האחריות של שימוש תרכיבים, באבחון מחלות וגם במחקרים.

ורדה שקאפ: גם ממומנים על ידי קרנות לאומיים וגם קרנות בין לאומיים.

ורדה שקאפ: אני מככבת בדו"ח זיילר ואני חושבת שנפגעתי מדו"ח זיילר, כי א', מקורבת למר יהודה מאירוביץ', שיש לנו היכרות רבת שנים.

ורדה שקאפ: אני בישראל וגם במכון הוטרינרי עובדת מעל 39 שנה.

ורדה שקאפ: הילדים שלנו למדו באותה כיתה ואנחנו מקורבים.

ורדה שקאפ: אני אפילו גאה בזה.

ורדה שקאפ: במה נפגעתי בדו"ח זיילר?

ורדה שקאפ: לפני 11 שנה ביקשתי לפטר עובד מהחטיבה שלי.

ורדה שקאפ: לא הסתדרנו מכל מיני סיבות, וישנם פה אנשים שטפטפו ועזרו וגרמו לכך שיתנהל משפט בבית דין לעבודה על כך שפיטרנו את העובד.

ורדה שקאפ: שבע-שמונה שנים התנהל בית משפט ואנחנו לא הפסדנו.

ורדה שקאפ: העובד הפסיד, ולא מספיק שהפסיד במשפט, הוגש ערעור, הפסיד בערעור, והנה הגענו לוועדת זיילר.

ורדה שקאפ: נחקרתי קשות על הנושא של פיטורים אחרי שהסתיים בית משפט, והנה דו"ח זיילר.

ורדה שקאפ: בדו"ח זיילר אני מופיעה ככוכבת שפיטרתי עובד טוב שהפך לפרופסור מצליח בקנדה.

ורדה שקאפ: מה שכתב השופט זיילר היה ממש לא מבוסס ולא כל כך יכולתי, לא היה לי קשר, לא ידעתי מה קורה עם העובד הזה ולא עקבתי.

ורדה שקאפ: הספיק לי כל ההתרחשות וכל מה שקרה במשך שבע שעות המשפט ובית דין לעבודה וערעור.

ורדה שקאפ: סבלתי רבות מהמשפט הזה, והנה יומיים אחרי שהסתיים המשפט והוצא דו"ח ועדת זיילר, כתוב שאני פיטרתי עובד, גרמתי לו לרדת לקנדה והוא עובד מוצלח ופרופסור מוצלח.

ורדה שקאפ: קיבלתי טלפון מקרי לחלוטין מחברה במשרד המדע ופרופסור מאוד מכובדת, שולה מיכאלי, והיא מספרת לי, תשמעי, יש לי תלונות קשות על עובד שקיבלנו ללימודי דוקטורט אצלנו.

ורדה שקאפ: הוא התברר כשקרן, לא סיים שום דוקטורט.

יואל חסון: שזה אותו עובד.

ורדה שקאפ: זה אותו עובד.

ורדה שקאפ: ועדת זיילר מצאה לנכון לחפש את העובד בקנדה, וגרמו לכך אנשים שיושבים פה נתנו את הכתובות - - -

יואל חסון: והוא בכלל היה פה בארץ.

ורדה שקאפ: השופט זיילר התנהג כאילו הוא שופט על, מעל ההחלטה של בית משפט.

יואל חסון: אני מבין את ההשפעה של הדבר הזה.

יואל חסון: כן, בבקשה.

יצחק סמינה: סמינה יצחק, אני יו"ר הסתדרות הרופאים הוטרינריים בישראל.

יהודה מאירוביץ': זה מי שפוטר על ידי נציבות שירות המדינה משירות המדינה.

יואל חסון: לא להפריע לו בבקשה.

יואל חסון: כן, בבקשה.

יצחק סמינה: אני רוצה להתרכז בנושאים המקצועיים לא רק של ועדת זיילר בפרט, אלא בכלל בכל השירותים הוטרינריים.

יצחק סמינה: מי שמכיר את השירותים הוטרינריים, מי שעבד שם, אני אומר דוגרי פה, לא צריך את ועדת זיילר בכלל וגם לא צריך את הכתוב.

יצחק סמינה: כל מה שאנחנו יודעים, זה פשוט בא על הכתב.

יצחק סמינה: הדברים היו קשים מאוד הן באספקט המנהלתי והן באספקט המקצועי.

יצחק סמינה: הבעיה שלי זה לא על ועדת זיילר.

יצחק סמינה: צר לי מאוד שפה מתנהלים על נושאים אישיים.

יצחק סמינה: אני חשבתי שאני בא לוועדה, אני מכבד את הוועדה הזאת, ואדבר פה על נושאים מקצועיים.

יצחק סמינה: ועדת זיילר נגמרה, תמה.

יצחק סמינה: הבעיה מה עושים מכאן והלאה.

יצחק סמינה: לדעתי ההתנהלות של המשרד במקרה הזה, והיה לנו מספר ישיבות עם יוסי ישי ועם רחל פנצ'ר.

יצחק סמינה: ההתנהלות הזאת לא היתה בקצב שאנחנו חשבנו שזה צריך להיות.

יצחק סמינה: אני לא צופה, גם שהמנכ"ל אמר שיש מכרזים בסוף החודש, אני אומר לך פה על השולחן, לאור העובדות אני לא צופה שייבחרו אנשים בכלל, ויצא למכרז ותרשום פה שלפני ינואר-פברואר לא יהיו גם מועמדים לנושא הזה.

יצחק סמינה: לכן הנושא הזה מאוד מאוד מציק לנו.

יצחק סמינה: נכון שצריך לעשות את הדברים בשום שכל ולא בשום שכל, אין לי ספק, אבל אני חושב שההתדרדרות של השירותים הוטרינריים בגלל ששדרת הניהול לא נמצאת כמו שצריך להיות, לא מתפקדת כמו שצריך להיות, הדרדור יהיה עוד יותר, פי כמה.

יצחק סמינה: לכן הוא בעיה מקצועית ממדרגה ראשונה, כולל בריאות הציבור.

יצחק סמינה: לכן אנו באים ואומרים, אין בעיה של רופאים וטרינריים, אין מחסור, יוסי.

יצחק סמינה: יש עודף של רואים וטרינריים.

יצחק סמינה: סמוך עלי מה אני אומר לך.

יצחק סמינה: אין בעיה של כסף, גם אני אומר לך.

יצחק סמינה: הבעיה היא התדמית, והתדמית של השירותים הוטרינריים המקצועית והניהולית נפגעת.

יואל חסון: אני מודה לך.

יואל חסון: תודה רבה.

גידי גיא: שלום, שמי גידי גיא, אני יבואן של תרכיבים, במקרה גם רופא וטרינר.

גידי גיא: אני הייתי בוועדת זיילר.

גידי גיא: השיחה הראשונה שלי עם מזכירת הוועדה, עו"ד שקרגי, שהיא ביקשה לא לשמוע רכילויות, שמועות, השמצות על מאירוביץ' וחיימוביץ'.

גידי גיא: כשהתחלתי את העדות שלי בוועדת זיילר, לא מצא חן בעיניו מה שאמרתי.

גידי גיא: זיילר נע ונד על הכסא שלו באי נוחות, ניסה להפסיק אותי כל הזמן.

גידי גיא: הבאתי טיעונים מאוד מאוד קשים, כולל חשש לעבירות פליליות, קבלת שוחד.

גידי גיא: הדברים לא עברו למשטרה.

גידי גיא: אני פניתי מיוזמתי למשטרה, ליחידת לה"ב.

גידי גיא: הם לא בדקו את הנושא.

גידי גיא: אחרי העדות שלי, ראה זה פלא, הופיעה אצלי יחידת הפיצוח.

גידי גיא: אתה מכיר את יחידת הפיצוח?

גידי גיא: יחידת הפיצוח זו יחידת המשטרה, הבולשת של משרד החקלאות, שר השר שמחון, והם טענו שאני מבריח חיסונים לארץ.

גידי גיא: זה נשמע לי קצת תמוה, כי אי אפשר להכניס חיסון לארץ בלי היתר יבוא.

גידי גיא: מסתבר שמישהו ממשרד החקלאות שנמצא פה דיווח להם על זה, ומישהו מגורם מסחרי שנגע בחברה שלהם דיווח להם שאני מבריח חיסונים.

גידי גיא: זה היה חמור מאוד.

גידי גיא: אחרי שהם ראו את ההיתרים, הם התנצלו בחצי פה ואפילו לא נתנו הסבר למה הם לא עושים הצלבה של מידע לפני שהם באים לעצור אותי לחקירה באזהרה.

גידי גיא: ועדת זיילר, לא רק שעשתה עוול לשירותים הוטרינריים והכפישה אותם, עזרו לה.

גידי גיא: מי שישב פה מקודם, ד"ר סמינה, הכפיש את השירותים הוטרינריים בכל מקום.

גידי גיא: הספקים שלי בחו"ל נדהמו לשמוע שעובד מדינה מתנהג בצורה כזאת.

גידי גיא: זה עשה נזק אדיר למוניטין של השירותים עד כדי כך שהופנתה אלי שאלה משני ספקים, יצרנים מכובדים מאוד, אם בכלל אפשר להמשיך לעבוד עם מדינת ישראל בנושא תרכיבים.

גידי גיא: שאלה מאוד עצובה.

גידי גיא: בהמשך פניתי ליועץ המשפטי של משרד החקלאות.

גידי גיא: קיבלנו ממנו תשובות כאילו שאני עומד אשם בפשע חמור יותר, ימח שמם, הנאצים.

גידי גיא: ההתייחסות של הלשכה המשפטית היא לא עניינית, היא מתערבת בדברים מקצועיים שאין להם מושג, ורק אחרי שהעו"ד שלי פנה אליהם עם הערות שלי בדברים מקצועיים, הם העבירו את המכתב חזרה לשירותים הוטרינריים.

גידי גיא: עד היום, כל הפניות שלי לשירותים הוטרינריים לא קיבלו מענה.

גידי גיא: אני מדבר בחצי שנה האחרונה.

גידי גיא: גם לפני זה, בזמן שחיימוביץ' ומאירוביץ' היו, היה למי לפנות, היה עם מי לדבר.

גידי גיא: היום אני שולח מכתב לד"ר גלאון ואני לא מקבל תשובה.

יואל חסון: תודה רבה.

יואל חסון: בבקשה, מי אתה?

בן ציון פרלמן: אני ד"ר בן ציון פרלמן, מומחה למחלות עופות.

בן ציון פרלמן: אני גם הייתי עובד ציבור קרוב לעשרים שנה, גם בממשלה, גם במסגרת מועצת הלול, כך שאני מכיר את כל הרובד מלמעלה למטה.

בן ציון פרלמן: אני לא חבר של אף אחד.

בן ציון פרלמן: אני לא חבר ולא מקורב.

בן ציון פרלמן: אני לא נפגעתי מדו"ח זיילר, אבל אני מתוך סקרנות ומתוך אכפתיות, כי הייתי עובד שירותים וטרינריים תקופה מסוימת, אני מקבל שירותים מהשירותים הוטרינריים כרופא פרטי הרבה מאוד שנים.

בן ציון פרלמן: קודם כל לתקן דברים .

בן ציון פרלמן: השירותים הוטרינריים היום הם הרבה יותר גרועים ממה שהיו בעבר.

בן ציון פרלמן: בוא נעשה את זה כמקבל שירות ממישהו.

בן ציון פרלמן: השירותים בעבר היו רעים, אבל היום הם קטסטרופליים.

בן ציון פרלמן: אם הם היו עם שגיאות, עשו שגיאות, היו ויכוחים, היו דיונים, היה עם מי לדבר.

בן ציון פרלמן: היום אין עם מי לדבר.

בן ציון פרלמן: אני לא מדבר על נדב.

בן ציון פרלמן: הוא רק קיבל היום את התפקיד, אבל אין ספק שהמצב היום הוא הרבה יותר גרוע מכל הבחינות, בעיקר מבחינת היכולת של הוטרינריים בשירות המדינה להתמודד עם מחלות.

בן ציון פרלמן: אנחנו בעבר, לפני כשבע-שמונה שנים פרצה מחלת השפעת, נעשו דברים.

בן ציון פרלמן: ד"ר חיימוביץ', אני חושב שהוא היה אז הממונה.

בן ציון פרלמן: נעשו המון שגיאות, אבל הבעיות טופלו ונפתרו והיה בסדר גמור ואפילו קיבלו מחמאות מכל העולם.

בן ציון פרלמן: היום אנחנו סובלים אחרי דו"ח זיילר מהתמוטטות טוטאלית של השירותים הוטרינריים, ולא משנה מה יגיד המשרד או לא יגיד המשרד.

בן ציון פרלמן: יש ברמת השטח, אנשים לא באים ולא מתלוננים, כי אין עם מי לדבר ואין דלת פתוחה ואין למי לפנות.

בן ציון פרלמן: זה צריך להיות ברור.

בן ציון פרלמן: תודה.

יואל חסון: אני מודה לך.

יואל חסון: כן.

אבנר פינגר: אבנר פינגר מחברת אביק מעבדות ביולוגיות מקבוצת פיברו.

אבנר פינגר: אנחנו יצרנים של תרכיבים לעופות שבישראל ומייצאים את מרבית הסחורה שלנו לחוץ לארץ.

אבנר פינגר: אנחנו נפגעים מההתנהלות הקיימת בשירותים הוטרינריים מחוסר תקינה בנושאי יצור של תרכיבים.

אבנר פינגר: תרכיבים הם שווי ערך לתרופות.

אבנר פינגר: באירופה אין הבדל בין תרכיב לתרופה.

אבנר פינגר: בישראל לא קיימת תקינה מסודרת.

אבנר פינגר: הנוהל שקיים הוא לא מעודכן, הוא משנת 77'.

אבנר פינגר: מביא אותנו למצב שגם הייצור הוא לא בתנאים מפוקחים.

אבנר פינגר: אין פיקוח אמיתי על יצור תרכיבים במדינת ישראל.

אבנר פינגר: התחיל איזה שהוא מהלך בשבועות האחרונים בין משרד החקלאות למשרד הבריאות, להעביר את הפיקוח בענייני ה-G.M.P לייצור תרכיבים למשרד הבריאות.

אבנר פינגר: למשרד הבריאות יש יחידה ששולטת בעניינים האלה.

אבנר פינגר: אנחנו מאוד מבקשים ורוצים שהתהליך הזה יתבצע, יתקיים, כי אם נמשיך במצב כזה שאין פיקוח, לא מאפשר לנו לתפקד.

יואל חסון: תודה רבה.

משה כהן: שמי מושיק, אני מנח, ארגון הגג של הארגונים להגנת בעלי חיים.

משה כהן: אני לא אלאה אתכם בהמון פרטים.

משה כהן: יש לפניכם את המסמך הארוך שכתבנו על השירותים הוטרינריים, בעצם על וטרינריים רשותיים שאמונים בין היתר על חוק צער בעלי חיים.

משה כהן: וטרינריים רבים כאלו סרחו, עברו על החוק.

משה כהן: אני מדבר על וטרינריים שיש לנו הוכחות נגדם, שצולמו, שהגיעו לטלוויזיה.

משה כהן: מה שקורה, אפרופו ניגוד אינטרסים ארגוני-פנימי, זה שמי שחוקר את אותם וטרינריים רשותיים אשר לכאורה עברו על החוק, הם אותה יחידת פיצוח שדיברנו עליה קודם.

משה כהן: יחידת הפיצוח היא יחידה שעובדת יחד עם הוטרינריים הרשותיים.

משה כהן: הם יושבים יחד במשרד, הם יוצאים יחד לעבודות ובסופו של דבר הם אמורים לחקור אותם.

משה כהן: מדובר באנשים עבריינים ששנים יושבים בשירותים הוטרינריים.

משה כהן: אנחנו פנינו כמובן גם לד"ר חיימוביץ' ובכלל להרבה גורמים, ומה שקורה זה שהם מקבלים גיבוי של השירותים הוטרינריים לבצע את הדברים שהם עושים, להמשיך לבצע אותם בצורה לא חוקית, ובעצם אין מענה ואין מי שיבדוק אותה.

משה כהן: שוב פעם ניגוד עניינים מאוד מאוד מהותי.

משה כהן: אתן דוגמא קטנה קטנה שפשוט אולי חלקכם ראו בכלבוטק לפני שלוש שנים, מקרה של וטרינר שפקחים תחתיו ירו בכלבים בתוך ישוב מעלה מכמש.

משה כהן: כלאו חתולים במשך ארבעה ימים בתוך כלובים קטנטנים.

משה כהן: אותו וטרינר, ד"ר אפרים קרן, הוא עדיין בתפקידו.

משה כהן: השירותים הוטרינריים הודיעו שיהיה דיון משמעתי נגדו.

משה כהן: קרה לפני שלוש שנים.

שרון מאירוביץ': זיילר, בוועדה לרשלנות רופאים וטרינריים, הוא לא מילא את התפקיד שלו.

שרון מאירוביץ': היום מנכ"ל המשרד לא עושה את זה.

משה כהן: יפה.

משה כהן: יש מסקנות.

משה כהן: הרופא הנכבד פשוט ננזף.

משה כהן: אחרי שלוש שנים הוא ננזף ועדיין מכהן בתפקידו.

משה כהן: שוב פעם, אנחנו מדברים על וטרינריים רבים.

משה כהן: תסתכלו במסמך הארוך, עבריינים שעדיין מכהנים.

משה כהן: אדוני, מר ישי, תעשה משהו בבקשה.

יואל חסון: תודה, אני מודה לך על הדברים.

יואל חסון: אנחנו מסכמים את הדיון.

יואל חסון: מנכ"לנו, בבקשה.

יוסי ישי: אני רק אשיב לגבי השאלה שנשאלתי.

יוסי ישי: יש את עניין מבקר הפנים, ואני אומר את זה גם בקצרה.

יוסי ישי: טענות חמורות המפורטות שיש לנו לגבי אי תפקודו של מבקר הפנים בחמש שנים האחרונות מצויות כרגע על שולחנו של נציב תלונות הציבור ומבקר המדינה, שכבר קיים המון דיונים בעניין ואנחנו מצפים להחלטה.

יוסי ישי: נכון לעכשיו, אני אומר את זה באחריות גמורה, משרד החקלאות מתפקד ללא ביקורת פנים אפקטיבית.

משה שבתאי: שקר מוחלט.

יוסי ישי: ללא ביקורת פנים אפקטיבית.

יואל חסון: אתם מאשרים לו תוכניות עבודה?

משה שבתאי: לא אושרה לי תכנית עבודה.

יוסי ישי: הנושא מונח על שולחנו של מבקר המדינה, נציב תלונות הציבור.

יוסי ישי: אני מאוד מקווה שתתקבל החלטה וסוף סוף אחרי חמש שנים יהיה לנו מבקר פנים מתפקד במשרד.

יואל חסון: טוב, אני מבקש את נציג המבקר לומר לפני שנקבל החלטה אם כן או לא.

יואל חסון: אתה רוצה להתייחס?

שמעון עמר: כן.

שמעון עמר: מאחר וועדת זיילר מונח על שולחננו והוא נושא בסדר יום העבודה הקרוב של משרד מבקר המדינה, יחד עם זאת, אם הוועדה תחליט שאנחנו נבדוק את הנושא לפי סעיף 21, ודאי נקבל את ההמלצה של הוועדה ונבצע אותה.

יואל חסון: אני גם מודה לכם שהשתתפתם בדיון הזה ושמעתם את פרטי הדברים שנאמרו.

יהודה מאירוביץ': ב-27 ביולי 2008 קיבל המבקר החלטה לבדוק את הנושא, ואתם התחלתם בבדיקה ואחרי תכתובת בין זיילר לבין המבקר, המבקר החליט לסגת אחורה.

יהודה מאירוביץ': הדברים הם שבעצם המבקר התחיל בבדיקה.

יהודה מאירוביץ': אתה אפילו נפגשת עם היועץ המשפטי ושר החקלאות.

יואל חסון: תראו, אני רוצה לסכם את הדיון בצורה הזו.

יואל חסון: הדיון הזה התחיל בנופת צופים ונגמר בטעם באמת רע.

יואל חסון: אני חושב שמצד אחד אי אפשר להתעלם מהעובדה שבשנים האחרונות משהו קרה בשירותים הוטרינריים במדינת ישראל.

יואל חסון: משהו קרה, תהליך בעייתי מאוד שנבע, כל אחד מסיבות כאלה.

יואל חסון: אחד אומר שזה מסיבות אישיות של רצונות כאלה ואחרים של השר.

יואל חסון: אחד טוען מבעיות תפקודיות של אנשים ופרישות.

יואל חסון: יש פה טענות מכל הכיוונים.

יואל חסון: בשורה התחתונה, ודאי שהשירותים לא מנוהלים או לא עובדים בצורה שהיינו רוצים שהם יעבדו היום.

יואל חסון: הדברים שקרו לפני זיילר, במהלך זיילר, אחרי זיילר, השפיעו השפעה ניכרת ומשמעותית על התפקוד היום יומי של המערכת הכל כך חשובה הזאת, ומשהו קרה במערכת.

יואל חסון: אני חושב שאם הדבר הזה לא ייבדק לעומק ולא נדע בדיוק מה יהיו השיקולים?

יואל חסון: מה יהיו האינטרסים?

יואל חסון: מה הוביל למהלכים האלה?

יואל חסון: מה יהיו התוצאות של המהלכים האלה?

יואל חסון: כמה הם השפיעו על הציבור באופן ישיר?

יואל חסון: האם הם השפיעו על הציבור?

יואל חסון: באיזה רמה?

יואל חסון: כיצד התנהלה הנהלת המשרד?

יואל חסון: כיצד התנהל הדרג הפקידותי הבכיר והפחות בכיר וגם הדרג המדיני-הפוליטי הנבחר?

יואל חסון: כל הדברים האלה צריכים להיבדק.

יואל חסון: אני אומר לכם, בוועדה לביקורת המדינה אני כבר למעלה משנתיים פה.

יואל חסון: שומעים פה המון דברים, ולא פעם רואים כאן מחלוקות או עניינים בין אנשים ובין אישים ואנשים שנפגעו באופן אישי ודברים מוצגים.

יואל חסון: אני חייב לומר שאני מתרשם שהדברים שנאמרו כאן מכל הצדדים, הובעו על ידי אנשים מאוד מאוד רציניים משני הצדדים.

יואל חסון: אני מכבד את כל האנשים שנמצאים כאן.

יואל חסון: קשה לי להאמין שמישהו מכם, שהצגתם דברים מאוד לא פשוטים, אומרים דברים שהם לא מבוססים או לא מבוססים לפחות לפי מה שהם מאמינים, לכן צריך לדעת מה האמת.

יואל חסון: לכן אני נאלץ לקבל פה החלטה שאנחנו לא מקבלים אותה באופן יום יומי בוועדה לביקורת המדינה, ולהשתמש בסמכות של הוועדה לביקורת המדינה ולבקש ממבקר המדינה להכין חוות דעת על פי סעיף 21 בחוק לנושאים שדיברנו בהחלטה שאני כרגע אגיד, ובנושאים שאנחנו מבקשים לבדוק: לבדוק את התנהלות השירותים הוטרינריים, משנתיים לפני הקמת דו"ח זיילר, במהלך דו"ח זיילר וגם עד היום, לאורך כל התקופה הזאת.

יואל חסון: בנוסף אני מבקש לבדוק את השיקולים של הדרג הנבחר ושל הדרג הבירוקרטי להקמת ועדת זיילר.

יואל חסון: מדוע התקבלה החלטה להקים את הוועדה הזאת, לבדוק את התהליך של מינוי הוועדה, חברי הוועדה, את כל התהליך מ-א' ועד ת', לבדוק בנוסף את הנושא של קבלת ההחלטה על המשך ההתנהלות הוועדה הזאת גם לאור השינויים הפרסונליים שהיו בתוכה, לבדוק מה היה התהליך כשזה קרה, שבאמת באופן נדיר יחסית פורש חבר מוועדה כזאת.

יואל חסון: איך התנהלו הדברים מאז, גם מרגע הפרישה ואחר כך.

יואל חסון: בנוסף, כל הטענות שהועלו כאן בנושאים שדיברנו ושהועלו, של הגבייה ושל הנושא של התפקוד היום יומי של השירותים, כל הנושא הזה של מתן השירות, נושא של גביית חובות, כל הנושאים האלה גם שייכנסו לתוך הבדיקה.

יואל חסון: אני מבקש גם שכל מי שמבקר המדינה בהכנת החוות דעת הזאת, כמו שהוא עושה בדרך כלל, אבל אני מבקש את זה, ישב וייפגש עם כל הגורמים הרלוונטיים שהיו רלוונטיים.

יואל חסון: אתם תעשו את זה גם ככה, אבל אני מחזק את הבקשה הזאת, כולל אנשים שאולי לא באופן ישיר רלוונטיים, אבל יש להם רצון להציג נושאים, כולל גם ארגוני בעלי החיים, שאני מבקש שגם החומרים שהם הציגו והנושאים שהם העלו, גם יהיו בהקשרים האלה.

יואל חסון: בנוסף, וזה הדבר גם החשוב, כי אנחנו בודקים גם מה היה, מה הוביל למצב המשברי שאנחנו נמצאים בו היום, וגם לתהליכים שקרו מזיילר.

יואל חסון: הם מאוד מאוד חשובים.

יואל חסון: תהליכים שקרו מזיילר, גם כל התהליכים של המכרזים, בעלי התפקידים, פרישות, התפרשויות, כל הדברים האלה שעלו, כל הטענות שהועלו.

יואל חסון: הדברים האלה צריכים להיבדק.

יואל חסון: אני אומר לכם, אני לא באתי עם ההחלטה הזו בתחילת הדיון, ממש לא.

יואל חסון: הייתי רחוק מזה לחלוטין, אבל התחושה שלי, שהדרך היחידה להוציא את האמת ולדעת באמת מה קרה, זה באמת להעביר את זה לחוות דעת ייחודית, מיוחדת שתבדוק את כל השאלות שעלו כאן, על ידי גוף שהוא גוף שכולנו סומכים עליו ואין עוררין על המוסד הזה של מבקר המדינה.

יואל חסון: לדעתי רק אתם תוכלו לעשות את זה, וחוות דעת 21 היא הדבר הנכון לעשות.

יואל חסון: לכן אני מבקש להעלות את מה שאמרתי כרגע להצבעה.

יואל חסון: הצבעה בעד חוות דעת 21 - 1 נגד – אין נמנעים – אין ההחלטה התקבלה פה אחד אני היחיד פה, לכן אני קובע שההחלטה הזאת אושרה פה אחד, ללא התנגדויות.

יואל חסון: אני מודה למבקר על החוות דעת הזאת ואני מבקש גם, למרות שזה שיקול דעתו של המבקר, מכיוון שמדובר בעניין דחוף, להעלות את הנושא הזה לראש סדר עדיפות ולעשות את זה בלוח זמנים סביר, וכל מי שהופיע כאן וכל מי שלא הופיע כאן, אני אומר בצורה ברורה, יעשה דבר חשוב אם המטרה היא חשובה לו, שאת כל מה שהוא אמר כאן ויותר, מסמכים, חומרים, עדויות, כל דבר, לדעת להעביר לצוות שהמבקר ימנה לנושא הזה ולהעביר את זה לידיעתם, וזה בטוח ישמש ככר חשוב לביצוע העבודה.

יואל חסון: אני מודה לכם שהשתתפתם.